text:
Na Cava na iValavala Ca?
Kena iSau Vakaivolatabu
Na ivalavala ca e dua na ivalavala, ivakarau ni yalo, se vakasama e veisaqasaqa kei na ivakatagededege ni Kalou. E okati kina noda beca nona lawa nida cakava na ka e tawadodonu e matana. (1 Joni 3:4; 5:17) Na iVolatabu e vakaraitaka ni cakacala?—oya nomu sega ni cakava na ka e donu.—Jemesa 4:17.
Ena vosa a volai taumada kina na iVolatabu, na ibalebale ni vosa “ivalavala ca” e vakaraitaka ni “calati e dua na ivakatakilakila” se dua na takete. Kena ivakaraitaki, e dua na ilawalawa sotia e Isireli era kenadau ena vakayagataki ni irabo era na ‘sega vakadua ni calata’ na takete. Na matavosa qori, ke vakadewataki vakadodonu, e kena ibalebale ni “sega ni ivalavala ca.” (Dauveilewai 20:16) Koya gona nida ivalavala ca eda sa calata kina na ivakatagedegede savasava ni Kalou.
Ni buli keda na Kalou, e tu vua na dodonu me vakarautaka na ivakatagedegede vei keda na kawatamata. (Vakatakila 4:11) Eda na saumitaro vua ena noda ivalavala.—Roma 14:12.
E rawa nida saga meda kua ni ivalavala ca?
Sega. E kaya na iVolatabu ni “valavala ca na tamata kece, qai sega ni yacova rawa na lagilagi ni Kalou.” (Roma 3:23; 1 Tui 8:46; Dauvunau 7:20; 1 Joni 1:8) Na vuna?
Erau a sega ni ivalavala ca o Atama kei Ivi ena ivakatekivu. Ni rau a buli ena iyaloyalo ni Kalou, erau uasivi. (Vakatekivu 1:27) Ia rau mai vakayalia qori ni rau talaidredre vua na Kalou. (Vakatekivu 3:5, 6, 17-19) Gauna rau vakaluveni kina, rau mani vakadewa na ivalavala ca qori. (Roma 5:12) Me vaka e tukuna o Tui Tevita, “Au beitaki ena cala niu sucu mai.”—Same 51:5.
Eso na ivalavala ca e bibi sara mai na so tale?
Io. Kena ivakaraitaki, e kaya na iVolatabu ni o ira na tagane ni Sotoma era ‘daucaka ca, era ivalavala ca torosobu’ qai “sivia nodra ivalavala ca.” (Vakatekivu 13:13; 18:20) Dikeva e tolu na sala e vakaraitaki kina ni ivalavala ca bibi e dua.
Kena ivakatagedegede. E veivakasalataki na iVolatabu meda qarauni keda mai na cala bibi me vaka na veidauci, qaravi matakau, butako, mateni, kocokoco, laba, kei na vakatevoro. (1 Korinica 6:9-11; Vakatekivu 21:8) E vakatauvatana na iVolatabu na ivalavala ca torosobu qori ina vosa se ivalavala e veivakamavoataki. (Vosa Vakaibalebale 12:18; Efeso 4:31, 32) E uqeti keda na iVolatabu meda kua ni vakalecalecava na ivalavala ca, ni rawa ni vakavuna meda beca vakalevu na lawa ni Kalou.—Maciu 5:27, 28.
Kena inaki. Eso era valavala ca nira vakawaletaka na ka e vinakata na Kalou. (Cakacaka 17:30; 1 Timoci 1:13) E vakatauvatana na ivalavala ca va qori na iVolatabu ina ivalavala ca e nakiti kina na beci ni lawa ni Kalou. E sega ni vosoti rawa. (Tiko Voli Mai na Lekutu 15:30, 31) Na ivalavala ca e nakiti e vu mai vei ira e ‘ca na lomadra.’—Jeremaia 16:12.
Kena Wasoma. Na iVolatabu e vakaduiduitaka tale ga na cakacala e caka vakadua kei na kena e yaco veitarataravi. (1 Joni 3:4-8) Era sa mai vulica na iVolatabu eso vei ira na ‘nakita nodra ivalavala ca,’ ia era na lewai vua na Kalou.—Iperiu 10:26, 27.
O ira na cala bibi era na vakila na bibi ni nodra ivalavala ca. Kena ivakaraitaki, e vola o Tui Tevita: “Noqu cala sa sivia na uluqu, vaka na icolacola bibi, au sa sega ni colata rawa.” (Same 38:4) Ia e tukuna na iVolatabu: “Me biuta mada na nona itovo na tamata ca, kei na nona vakanananu na tamata ivakarau ca, me lesu vei Jiova ni na lomani koya, vua na noda Kalou, ni na veivosoti vakalevu o koya.”—Aisea 55:7.


c: text/html

text:
Cakacaka
Chapter 4
Ni rau se vosa tiko vei ira na tamata, sa lako mai vei rau o ira na bete, kei na turaga ni vale ni soro, kei ira na Sedusisi,
2 Ena nodra cudru katakata, ni rau sa vakavulici ira na tamata ka vunautaka vei ira, na tucake tale i Jisu mai na mate.
3 Era sega tale ni wawa ena nodra tauri rau, ka sogoti rau ena loma ni vale ni veivesu,me yacova na mataka baleta ni sa karobo mai na vanua.
4 E lewe levu vei ira na rogoca nai vunau o ya era sa vakabauta; ka rauta tiko ni ra lewe lima na udolu.
5 Ni sa yaco mai na siga ka tarava, o ira nodra i liuliu, kei ira na qase, kei ira na vuni vola,
6 Sa vaka talega kina o Anasa na bete levu, kei Kaiava kei Alekisada, kei ira kecega na wili ena vuvale ni bete levu, era sa soqoni vata yani e Jerusalemi.
7 Era sa qai biuti rau me rau tucake tu ena kedra maliwa, era sa qai tarogi rau, ena kaukauwa cava, se na yaca cava, drau sa cakava tiko kina na veika oqo?
8 Sa vakasinaiti o Pita ena Yalo Tabu, me tukuna vei ira "Oi kemudou na nodra i liuliu na tamata kei na nodra qase na Isireli."
9 "Kevaka mo dou na via vaqaqai keirau se rawa vakacava vua na tamata lokiloki o ya me vakabulai;
10 "Mo dou na kila taucoko sara kei ira kecega na mataqali i Isireli, ni sa yaca i Jisu Karisito na kai Nasareci o koya dou a vakota, na Kalou qai vakaturi Koya cake tale mai na mate, ena Vukuna dou sa raica tu kina na tamata lokiloki ni sa veilakoyaki voli e matamudou e daidai.
11 "Sai koya na vatu dou a cata oi kemudou na matai ni vale, sa qai yaco o koya mei vakadei ni tutu ni vale."
12 "E sega ni dua e rawa me veivakabulai, ni sega tale ni dua na yaca e ruku i lomalagi e soli vua na tamata me bula rawa kina."
13 Ena nodra sa raica tiko na nodrau yalo qaqa o Pita kei Joni,ni ra sa kila talega e rau sega ni tamata vuli se me bau dua na ka rau kila tu, era sa kurabui sara kina. E dua ga na ka era sa qai vakasamataka rawa ni rau a dau bula vata kei Jisu.
14 Ia ni ra sa raici koya tale na tamata lokiloki, o koya sa vakabulai ni tucake vata tu keirau,sa qai sega ga ni dua na ka mera cavuta rawa.
15 Ia ni ra sa vakaroti rau me rau sa vagalala tani e tuba mai na loma ni vale ni bose,era sa qai veivosaki vakai ira,
16 Era tukuna, "Na cava meda na cakava vei rau na tamata oqo? Ni sa kuruseta na vanua o Jerusalemi nai rogorogo ni cakacaka veivakurabuitaki oqo, na ka oqo sa kilai raraba ka sega ni tabonaki rawa.
17 Ia na gaunisala ga me na tarovi rawa kina nai tukutuku sa tete ka sega ni tarovi rawa tiko oqo, o ya me rau sa na vakaroti me rau kakua tale ni vakatavuvulitaka na yaca i Jisu vua e dua na tamata.
18 Era sa qai kacivi rau mai, ka vakarota sara vakaukauwa vei rau, me rau kakua ni vakatavuvulitaka se cavuta mada ga na yaca i Jisu.
19 Ia e rau sa vosa ka tukuna vei ira, ka vaka, mo ni lewa ga se sa dodonu se sega ena mata ni Kalou, me keirau vakarorogo vei kemuni me kakua vua na Kalou.
20 "Ni sa dredre sara vei keirau, me keirau galuvaka na veika keirau sa raica ka vakadinadinataka."
21 Era sa vosa vakacudrucudruya tikoga vei rau me yacova ni ra sa qai raica ni sega ni dua na ka e dodonu me rau cudruvi kina, era sa mani laivi rau me rau sereki ka lako,ena vuku talega ni ra sa vakarokorokotaka na Kalou na tamata kecega ena veivakabulai sa qai caka.
21 Ni sa yabaki vasagavulu vakacaca na tamata, sa yaco vua na cakacaka veivakurabuitaki levu oqo.
23 Ni rau sa lako yani e rau sa vakadodonu sara kivei ira na nodrau i tokani, e rau tukuna kece na ka era vosataka vei rau o ira na bete levu kei ira na qase.
24 Ni ra sa rogoca, era sa yalovata mera sa masuta na Kalou, ka vaka: Kemuni na Turaga, oi Kemuni na Kalou, o ni a bulia na lomalagi kei na vuravura ka vaka talega kina na waitui, kei na ka kecega sa tu kina,
25 O Tevita na Nomuni tamata o ni a tauca e gusuna me tukuna: Sa daucudru na veimatanitu ena vuku ni cava, kei ira na tamata era sa bukia na ka ca?
26 "Era sa tuvai valu na tui kei vuravura, kei ira na veituraga era sa soqoni; vata mera valuti Jiova kei na Nonai Lumuti.
27 O Eroti kei Ponitio Pailato vata kei ira na kai matanitu tani kei ira na Isireli, era sa vakasoqoni vata mera ia dina nai valu ena nodra saga, mera valuta na Luvemuni Yalosavasava o Jisu.
28 Era na sega ni rawa me tarova, na ka o ni sa nakita oti tu mai mera na vakayacora.
29 "Oqo, Turaga, mo ni raica mada na nodra sa tuvai valu tiko mai, mo ni solia kivei ira na Nomuni talatala na yalo e qaqa, me rawa ni ra tukuna vakadoudou kina na Nomuni vosa,
30 "Ka me dodo tale tikoga na ligamuni sa dau veivakabulai, me vakayacori kina na veivakatakilakila eso kei na ka e veivakurabuitaki ena yaca ni luvemuni Yalosavasava o Jisu."
31 Ni sa oti na nodra masu, sa vakayavalati na vale taucoko era sa tiko kina; era sa duivakasinaiti kecega ena Yalo Tabu,era sa tukuna kina na vosa ni Kalou ena yalo e qaqa.
32 O ira kecega sa lotu tiko oqo era sa yalovata ka lomavata; sa sega ni dua me tukuna na ka e nona me nona duadua ga, ia sa nodra kece.
33 Ni ra vunautaka nai apositolo na nona tucake tale mai na mate na Turaga o Jisu, sa duatani na kaukauwa sa laurai vei ira, kei na kena sa sobuti ira taucoko tu na veilomani dina.
34 Sa sega ni qai dua vei ira me vakaloloma ni liga lala; vei ira na tiko nona tiki ni qele era volitaka, ka vaka talega kina eso e volitaki nona vale, na kenai sau era kauta vata mai;
35 Ka mai tauca kina yavadra nai apositolo era sa qai veiwaseyaka vei ira na vakaloloma ka liga lala.
36 O Josese era sa vakatoka nai apositolo me o Panapasa, (na kenai balebale a luve ni dauveivakacegui), o koya mai na yavusa i Livai ka lewe ni vanua mai na yanuyanu o Saipurusi,
37 E tiko e dua na nona qele, ka sa volitaka, na kena i lavo sa qai kauta mai ka mai biuta e yavadra nai apositolo.

robotstxt: allowed

filter: keep


text:
“TU VAKARAU NA TABANA NI LAWA ENA GAUNA NI VEIDIDIGI “- QILIHO
Written by Rosena Volavola on September 22, 2022
E sa mai vakaraitaka na Komisina ni Ovisa, o General Sitiveni Qiliho, ena vuku ni veitukutuku sa mai vakasokomuni rawa tiko ,ka ratou sega ni namaka kina me na dua na yavavala me na yaco ena gauna ni veidigidigi, ka vakaraitaka na ka oqo ena nona sauma tiko na vakatataro mai vei ira na dau vakautukutuku.E tomana na nona i tukutuku ka kaya, ni rauta ni sivia na 5,000 na dauniveiqaravi mai na Tabana ni Ovisa era na vakaitavi tiko ena gauna ni veidigidigi,ka ratou sa tu vakarau ena noda qaravi na lewenivanua ena gauna ni Veidigidigi.
Vakarorogo tikoga mai ena VITIFM 92.FM/92.2FM/92.6FM
E KAMICA QAI KACHI!
SOURCE: fijivillage


text:
ITALANOA NI NONA BULA
Au Toso ena Veituberi Vakayalo Niu se Gone
ENA dua na lomalomanibogi, e kui sara tu ga na Uciwai na Niger, e voleka ni dua na maile na kena raba. E carubi tu na iValu e Nigeria, ena rerevaki sara ke takosovi na uciwai qo. Ia keirau bolea ga, sa vakavica neirau douvaka eso na ituvaki. O na rairai vaqaqa se cava keirau lai cakava tu i keri. Ia meu talanoataka mada na ka e yaco ni bera niu sucu.
Ena 1913, e papitaiso na tamaqu o John Mills ena siti o Niu Yoka ni se yabaki 25. A vunau ni papitaiso o Brother Russell. Oti vakalailai na soqo qori, e gole o Ta i Trinidad, lai vakamau kina kei Constance Farmer, e Gonevuli ni iVolatabu gumatua, nodrau inuinui ruarua na bula i lomalagi. E dau veivuke o Ta vua na nona itokani o William R. Brown ena kena vakaraitaki na vidio “Photo-Drama of Creation.” E qai cegu ga ena 1923 ni rau sa gole na veiwatini na Brown ina Ra kei Aferika. Rau tiko ga e Trinidad na noqu itubutubu.
ITUBUTUBU DAULOLOMA
Keitou le ciwa na veitacini, e qase duadua o Rutherford, rau veiyacani kei na peresitedi ni Watch Tower Bible and Tract Society ena gauna ya. Au a sucu ena ika30 ni Tiseba, 1922, keirau qai veiyacani kei Clayton J. Woodworth, na edita ni mekesini na Golden Age (kilai nikua me Yadra!). Keitou lai vuli, ia rau dau vakabibitaka ga o Ta kei Na me keitou sauva na isausau vakayalo. E matai sara o Na nona vakamacalataka na iVolatabu, e veiuqeti dina. E dau taleitaka o Ta me talanoataka na iVolatabu, e cakava sara ga na kena ivukivuki me bulabula kina.
E yaga dina nodrau sasaga. Keitou le lima na tagane, keitou lai vuli i Kiliati e tolu, tolu na yalewa ratou painia tu me vica vata na yabaki e Trinidad kei Tobago. Nodrau veivakavulici kei na ivakaraitaki o Ta kei Na e uqeti keitou vakaveitacini me keitou teivaki “ena vale i Jiova.” Ena nodrau veivakayaloqaqataki, keitou bulabula kina qai dei tiko ga “ena lomanibai ni noda Kalou.”—Same 92:13.
E caka vakalevu e vale na sota ni cakacaka vakavunau. Era dau gole yani na painia ra qai veitalanoataki Brother George Young, dua na daukaulotu mai Kenada a veisiko yani e Trinidad. E dau wewe ni gusudrau tale ga o Ta kei Na o rau na Brown, ratou dau veiqaravi vata ia rau sa goleina Ra kei Aferika. Na ka kece qori e uqeti au meu tekivu cakacaka vakavunau niu se qai yabaki tini.
GUMATUA NIU SE GONE
E dau warumisa na noda mekesini ena gauna ya, e vakavotuya sara ga na veivakaisini ni lotu lasu, daunibisinisi kocokoco, nodra lawaki tale ga na daunipolitiki. Cava e yaco? Ena 1936, era bukana na iliuliu ni lotu me vakatabuya na kovana tuvakawawa ni Trinidad na noda ivola kece. Keimami vunitaka gona qai veisoliyaka me yacova ni oti. Keimami dau vunau ni keimami tayabe, vodo basikeli, vakayagataka na papa ni itukutuku kei na soli tikidua. Au dau tomani ratou eso na tacida ena motoka vagusunivosa ena vunau ena tauni o Tunapuna, keitou lai vunau mada ga ena veivanua tu yawa e Trinidad. E wananavu dina! Noqu vakaitavi ena veika vakayalo qori e uqeti au meu papitaiso niu sa yabaki 16.
Na neitou toso vakavuvale kei na noqu gumatua niu se gone e uqeti au dina meu dua na daukaulotu. E dei tu ga e lomaqu na gagadre qori niu gole i Aruba ena 1944, lai veitomani kei Brother Edmund W. Cummings. Dua na ka neirau marau ni ratou gole mai e tini ena iVakananumi ena 1945. Ena yabaki ga e tarava, sa tauyavu na imatai ni ivavakoso ena yanuyanu qori.
Oti ga vakalailai, au a vunau tawalokuci vei Oris Williams, dua na yalewa keirau cakacaka vata. E saqata sara ga na ka au tukuna me tutaka na ivakavuvuli a tuberi kina. Ia ni mai vulica na iVolatabu, sa qai kila na ka dina ena Vosa ni Kalou mani papitaiso ena ika5 ni Janueri, 1947. Toso na gauna keirau veidomoni lai vakamau sara. E tekivu painia o Oris ena Noveba 1950. Au sa qai bulabula ga vakayalo ni keirau mai veitomani.
MARAUTAKI NA VEIQARAVI E NIGERIA
Keirau sureti i Kiliati ena 1955. E ka dokai dina na vuli qori, keirau mani kere vakacegu mai vanua ni cakacaka, volitaka neirau vale kei na so tale na ka, keirau sa qai biuti Aruba. Ena ika29 ni Julai, 1956, keirau tuvaitutu ena ika27 ni Kalasi e Kiliati qai lesi i Nigeria.
Ni vakasamataka lesu o Oris, e kaya: “Na yalo tabu i Jiova e tokoni ira na daukaulotu mera vosota na duidui ituvaki. E loma i watiqu me daukaulotu, o yau e sega. E vinaka vei au me dua ga neirau vale, me keirau vakaluveni. Ia e veisau noqu rai niu mai kila ni bibi dina me vunautaki na itukutuku vinaka. Ni keirau qai tuvaitutu e Kiliati, au sa vakarau sara tu ga meu daukaulotu. Ni keirau vakarau biubiu ena waqa na Queen Mary, e mai vakamoce vei keirau o Worth Thornton, e veiqaravi ena ofisi nei Brother Knorr. E qai tukuna ni keirau na lai veiqaravi e Peceli. Au kaya ga ena rarawa, ‘Oilei!’ Ia totolo ga noqu matau e Peceli, qai marautaka noqu veiqaravi. E dau veisau noqu itavi, ia au taleitaka vakalevu meu kidavaki ira na gole yani (receptionist). Na vuna niu dau marautaka meu veimaliwai, au cakacaka voleka tale ga kina kei ira na tacida e Nigeria. Nira dau yaco yani, e levu era tauvi kuvu ni sala, era wawale, karamaca qai walokai. Au marau sara ga meu vakacegui ira, meu vakarautaka na kedra kei na medra. Au qarava tiko vei Jiova na itavi kece qori, e vakavu marau dina qai veivakacegui.” Keirau sa qai bulabula ga vakayalo ena itavi kece keirau qarava.
Ena 1961, e caka e dua neitou sota vakavuvale e Trinidad qai talanoataka o Brother Brown eso nona irogo totoka mai Aferika. Oti au talanoataka tale ga na tubu ni cakacaka e Nigeria. E mokoti au vakayalololoma o Brother Brown qai kaya vei Ta: “Johnny, o sega ni bau butuki Aferika, o Woodworth ga!” E qai kaya o Ta:“Toso tiko ga Worth! Toso tiko ga!” Na nodrau veivakayaloqaqataki na tagane matua qori e uqeti au sara ga meu vakacavara vinaka noqu cakacaka vakaitalatala.
Ena 1962, au kalougata niu vuli tale ena ika37 ni kalasi e Kiliati, e tini na vula. A qai vuli o Brother Wilfred Gooch, na ovasia ni vale ni tabana e Nigeria ena ika38 ni kalasi, oti e lesi sara i Igiladi. Au mani sosomitaki koya meu ovasia ni vale ni tabana e Nigeria. Me vakataki Brother Brown, au veisiko vakalevu e Nigeria, au mai kilai ira vinaka na mataveitacini qai lomani ira. E lailai na ka e tu vei ira ni vakatauvatani kei na veivanua sa vakatorocaketaki, ia era marau qai lomavakacegu. E matata kina ni sega ni vakatau na marau * (dua na mataqali basi sega ni vakailoilo e caka ga ena vanua qori) mera gole ina soqo ni tikina. E volai tu kina eso na ivosavosa e vakavure vakasama. Dua ya e volai tu kina: “Na turu ni wai ena dua kina na wasawasa levu.”ena ilavo kei na iyau. Niu vakasamataka na kedra ituvaki, au dau qoroya nodra savasava, na maqosa kei na rakorako ni kedra irairai ena soqoni. Era dau vodo lori kei na bolekajas
E dina na ivosavosa qori! E yaga kece noda dui sasaga, okati kina neirau sasaga. Ena 1974, o Nigeria e imatai ni vanua ena taudaku kei Merika me 100,000 vakacaca na kena dautukutuku. E tubu dina na cakacaka!
Gauna vata qori e carubi tu na ivalu e Nigeria mai na 1967 ina 1970. E vica vata na vula e sega ni veitaratara tu na vale ni tabana kei ira na tacida e Biafran ena yasa ni Uciwai na Niger. E dodonu me kau na kedra kakana vakayalo. Me vaka au sa vakamacalataka mai, keirau dau masu ga qai nuitaki Jiova. Keirau takosova kina vakavica na uciwai qori.
Au sega vakadua ni guilecava neirau bolemate ena ilakolako rerevaki qori nira tu kina na sotia voravora, leqataki na mate veitauvi kei na so tale na ka. E ka ni sasaga mada ga me keirau lakosiviti ira na sotia nira dau kasami, sa qai rerevaki sara ni keirau sotavi ira na sogosala tu e Biafran. Dua na gauna e kui sara tu ga na Uciwai na Niger, au qai takoso niu vodo ena bavelo mai Asaba i Onitsha. Au lai vakayaloqaqataki ira sara na qase e Enugu. Dua tale na ilakolako au lai vakayaloqaqataki ira na qase e Aba ni vakatabui tu na waqa ni cina ena bogi de ra raica na meca. E Port Harcourt, keimami sa tinia totolo ga na soqoni ena masu nira sa botea na sotia na sogosala e Biafran ena taudaku ni tauni.
E yaga dina na soqoni qori nira vakayaloqaqataki kina na tacida ni lomani ira o Jiova, ra vakasalataki tale ga ena bibi ni tawaveitovaki kei na duavata. Era dei tu ga na mataveitacini e Nigeria ena gauna vakadomobula qori. E laurai vei ira na loloma e uasivia na veicati vakayavusa, ra qai duavata tiko ga vakamataveitacini. Au kalougata niu bau tu e yasadra ena veivakatovolei qori!
Ena 1969, a jeameni o Brother Milton G. Henschel ena Soqo ni Veimatanitu ena Yankee Stadium, Niu Yoka, e kena usutu “Peace on Earth” (Sautu e Vuravura). Au vulica vua e levu na ka niu nona ivukevuke. A yaga dina ni a qai vakayacori e Lagos, Nigeria ena 1970 na Soqo ni Veimatanitu e kena usutu “Men of Goodwill” (Ira na Vakadonui). E vakalougatataka dina o Jiova na soqo vakabibi ni se qai oti ga na ivalu. E vakadewataki na soqo qori ena 17 na vosa, era tiko kina e 121,128. E vakadinadinataka kina o Brother Knorr, o Brother Henschel kei na so tale na vulagi era jajitaka yani na waqavuka mai Merika kei Igiladi e dua na iwiliwili levu ni papitaiso me vaka ena Penitiko, era le 3,775 kece na tisaipeli vou! Au veivuke ena tuvanaki ni soqo, vaka vei au e gauna osooso duadua ena noqu bula. E tubu na iwiliwili ni dautukutuku, e tubu vakaitamera dina!
Au marautaka noqu tiko e Nigeria me sivia ni 30 na yabaki. Ena so na gauna au veiqaravi vakaivakatawa dauveilakoyaki, so tale na gauna au lesi ena Ra kei Aferika meu ivakatawa ni dua na iwase kei vuravura. Era marau na daukaulotu nira kauaitaki yadua qai vakayaloqaqataki! Au marau niu vakadeitaka vei ira nira sega ni guilecavi! Dua na ka au vulica ena cakacaka qo, oya nira na bulabula vakayalo eso tale nida kauaitaki ira, era na kaukaua vakayalo qai duavata tiko ga kei na isoqosoqo i Jiova.
Ena veivuke ga i Jiova keirau vosota kina na tauvimate kei na veika dredre donuya na ivalu. Keirau raica dina na veivakalougatataki i Jiova. E kaya o Oris:
“E tauvi keirau vakavica na malaria. Dua na gauna sa sega ni vakilai koya tu o Worth ena valenibula e Lagos. E tukuni vei au ni na mate, ia au marau ni sega ni rawai koya na mate qori! Gauna e vakilai koya kina, e vunautaka sara na itukutuku vinaka ni Matanitu ni Kalou vua na nasi tagane e qaravi koya tiko. E muri, keirau lai sikova na nasi qori, na yacana o Mr. Nwambiwe. Keirau lai tomana nona vulica na iVolatabu, e ciqoma na dina, yaco sara me dua na qase ni ivavakoso eAba. Au bau vukea tale ga eso na Musolomani kaukaua mera mai qaravi Jiova ena yalodina. Keirau marautaka vakalevu neirau mai veikilai kei ira e Nigeria qai lomani ira. Keirau taleitaka tale ga nodra ivakarau vakavanua kei na nodra vosa.”
Dua tale na ka keirau vulica: E vuavuaivinaka neirau veiqaravi e vanuatani ni keirau lomani ira na mataveitacini e duidui mada ga nodra ivakarau vakavanua.
ILESILESI VOU
Ena 1987, sa oti neirau veiqaravi e Peceli e Nigeria, keirau ciqoma e dua na ilesilesi vou me keirau daukaulotu ena yanuyanu o St. Lucia ena Caribbean. Dua dina na ilesilesi marautaki, ia e tiko tale ga eso na ka dredre. Mai Aferika, e dua na tagane e rawa ni vica tu na watina, e St. Lucia, e rawa nira tu vata na veiwatini era sega tu mada ga ni vakamau. Ia na kaukaua ni Vosa ni Kalou e veisautaki ira e levu na vuli iVolatabu.
Toso neirau yabaki keirau sa sega ni kaukaua me vaka e liu, mani lesi keirau ena 2005 na iLawalawa Dauvakatulewa ina noda itikotiko liu e Brooklyn, Niu Yoka, Merika. E veisiga, au dau vakavinavinaka tu ga vei Jiova ni mai watiqu o Oris. Ena 2015, e mai rawai koya na meca o mate, au sega ni vakamacalataka rawa noqu rarawa. E dua dina na itokani vinaka, e dauloloma, au lomani koya tale ga. E dei tu ga noqu lomani koya ena 68 na yabaki ni neirau vakamau. Keirau vulica na sala me keirau marautaka kina neirau bula vakawati kei na ivavakoso, oya na dokai ni veiliutaki, na veivosoti vakarawarawa, yalomalumalumu tiko ga qai vuataka na itovo e okati ena vua ni yalo tabu.
Ni keirau rarawa se yalolailai, keirau dau rai vei Jiova ena nona veivakaukauataki me dei tiko ga na neirau yalo ni veiqaravi. Ni keirau saga me vakavinakataki tiko ga na neirau rai, keirau vakadinata e levu na ka vinaka, sa na qai totoka sara ena veigauna se bera mai!—Aisea 60:17; 2 Kor. 13:11.
E Trinidad kei Tobago, e vakalougatataka o Jiova nodrau cakacaka na noqu itubutubu kei na so tale. Nikua era sa le 9,892 na mai sokalou dina. E Aruba, levu era cakacaka vakaukaua ena imatai ni ivavakoso au lewena. Nikua sa 14 tiko na ivavakoso ena yanuyanu qori ra qai toso vinaka. E Nigeria, sa tubu na iwiliwili ni dautukutuku ina 381,398. Ena yanuyanu tale ga o St. Lucia, era sa tokona tiko na Matanitu i Jiova e le 783.
Au sa yabaki 90 vakacaca ena gauna qo. E kaya na Same 92:14 me baleti ira na teivaki ena vale i Jiova: “Era na bulabula tu ga nira sa qase, era na kaukaua qai drokadroka tu ga.” Au marautaka dina niu vakayagataka noqu bula meu qaravi Jiova. Noqu tuberi vakayalo niu se gone e uqeti au meu qaravi Jiova ena noqu vinaka kece. Ena dei ga ni loloma i Jiova, au “bulabula [kina] ena lomanibai ni noda Kalou.”—Same 92:13.
^ para. 18 Raica na Awake! ni Maji 8, 1972, t. 24-26.


text:
O Dau Vaqaqa?
Ke kauaitaki keda na Kalou, na cava e vakatara tiko kina vakabalavu na veika ca kei na rarawa?
Eda vakadeitaka vakacava nida sa bula tiko ena iotioti ni veisiga ni vuravura qo?
Eda kila vakacava ni na yaco dina na yalayala ni iVolatabu me baleta na Matanitu ni Kalou?
E rawa ni dusimaki keda na iVolatabu meda vakatulewataka vakavuku na noda bula ena gauna qo?
Nona lomani keda na Dauveibuli e vakarautaka na isaunitaro qori kei na levu tale. Mo rawa ni kila na isaunitaro, gole ina neimami website na www.jw.org, e vakarautaki me vukei ira e levu mera vulica na iVolatabu.
O na raica ena website qo na ka me caka, duidui ulutaga, katokatoni kei na vidio, nodra vakatarogi eso, kei na levu na ivola wili kina na iVolatabu. E sega ni saumi e dua na ka.


text:
iVakamacala Taumada
Na iVolatabu e volai kina na itukutuku ni Kalou vei keda. E dodonu meda vulica meda kilai koya vinaka e vakavuna na kena volai. (Joni 17:3; 2 Timoci 3:16) Ena drauniveva yadua e vakatakila kina na Kalou o Jiova na nona inaki vua na kawatamata kei na nodra itikotiko e vuravura.—Vakatekivu 3:15; Vakatakila 21:3, 4.
E sega tale ni dua na ivola e uqeta vakalevu na nodra bula na lewenivanua me vaka na iVolatabu. E uqeti keda meda vakasamataka na itovo i Jiova me vaka nona loloma, nona yalovinaka, kei na veinanumi. E vakanuideitaki keda qai uqeti keda meda vosota na veika dredre. E vakavotuya tiko ga na veika vakavuravura e sega ni salavata kei na inaki uasivi ni Kalou.—Same 119:105; Iperiu 4:12; 1 Joni 2:15-17.
E volai taumada na iVolatabu ena vosa vakaIperiu, vakaArame, kei na vaKirisi qai vakadewataki taucoko se vakatikina ena sivia na 3,000 na vosa. Qo na ivola e vakadewataki vakalevu duadua qai veisoliyaki. Meda kua gona ni kurabuitaka. E parofisaitaka na iVolatabu: “Ena vunautaki mada na itukutuku vinaka qo ni Matanitu ni Kalou [na usutu ni iVolatabu] ena veiyasa i vuravura me ivakadinadina ina veimatanitu kece, sa na qai yaco na icavacava.”—Maciu 24:14.
Ni rui bibi na itukutuku e tiko ena iVolatabu, keitou mani nakita me vakarautaki e dua na vakadewa e yavutaki ena kena vosa taumada, e matata, qai rawarawa na wilika. E vakamacalataki eso na iwalewale ni vakadewa e muri kei na so tale na ivakamacala me baleta na vakadewa qo ena ulutaga ni iKuri na “Yavu ni Vakadewa iVolatabu,” “iVakamacala ni Vakadewa Qo,” kei na “Mai tu Vakacava Vei Keda na iVolatabu.”
Era vinakata o ira na lomana na Kalou o Jiova ra qai sokaloutaki koya e dua na vakadewa donu ni iVolatabu qai matata. (1 Timoci 2:4) Oya na vuna e vakarautaki kina na vakadewa qo ena vosa vakaviti me salavata kei na neitou inaki me vakadewataki na Vakadewa ni Vuravura Vou ena levu tale na vosa. Keitou nuitaka, e neitou masu tale ga ni na yaga na vakadewa ni iVolatabu qo moni “vakasaqara na Kalou . . . qai kunei koya sara.”—Cakacaka 17:27.
Komiti ni Vakadewa iVolatabu na Vuravura Vou
Julai 2014


text:
Wase 16
Na ivakatakila sa soli yani mai vei Josefa Simici na Parofita kivei Pita Witima Lailai e Feieti, Niu Ioka, June, 1829 (raica na ikau ni wase 14). Ko Pita Witima Lailai a qai mai dua vei iratou na lewe Walu ka a Vakadinadina ki na iVola i Momani.
1–2, Sa koto na liga ni Turaga e vuravura kecega; 3–6, Na vunautaki ni kosipeli kei na vakabulai ni yalo sa ka bibi duadua.
1 aVakatudaliga mai, Pita na noqu tamata, ka rogoca na vosa i Jisu Karisito, na nomu Turaga ka nomu Dauveivueti.
2 Ia raica, Au vosa vei iko ena vosa e matata ka kaukauwa, ni sa roboti vuravura taucoko na noqu lewa.
3 Kau na tukuna vei iko na veika ka sega ni dua tale na tamata e kila o au ga vata kei iko—
4 Ni sa levu na gauna ko sa dau gadreva mai vei au mo kila na ka e bibi duadua vei iko.
5 Raica, ko sa kalougata ena ka oqo, kei na nomu vunautaka na noqu vosa kau a solia vei iko me vaka na noqu ivakaro.
6 Ia oqo, raica, au sa kaya vei iko ni sa ka e bibi duadua vei iko sai koya na tusanaki ni veivutuni vei ira na tamata kece oqo, ka mo kauta mai kina na yalo vei au, ka mo na vakacegu vata kei ira ena matanitu i Tamaqu. Emeni.


text:
ITALANOA 52
Kitioni kei na 300 Nona Tamata
RAICA mada na ka e yaco tiko e ke! Oqori o ira na sotia ni Isireli. Era cuva sobu tiko e so mera gunu. E tucake voleka tu vei ira na Dauveilewai o Kitioni me vakaraica se ra gunu wai vakacava.
Raica mada vakavoleka na nodra gunu wai tiko na sotia. E so era cuva sara ga qai todrou nira gunu. Ia e dua ga e takiva mai na wai e ligana, me rawa ni raica tiko ga kina na veika era yaco tiko. Oqo e bibi, ni kaya o Jiova vei Kitioni me digi ira era veiraiyaki tiko ena gauna era gunu kina. E kaya na Kalou mera lesu tale na kena vo. Meda raica mada na vuna.
Era se baci leqa tale na Isireli nira sega ni talairawarawa vei Jiova. Era lewai tiko mai vei ira na kai Mitiani, e dredre kina nodra bula. Era kere veivuke vei Jiova na Isireli qai rogoci ira o koya.
E kaya o Jiova vei Kitioni me dua na nodra mataivalu na Isireli. E soqona mai e 32,000 na tamata dauvala. Ia era le 135,000 na mataivalu ni meca. E kaya tale o Jiova vei Kitioni: ‘Sa rui levu na nomu tamata.’ Na cava e kaya kina oqori o Jiova?
Na vuna oqo, ke qaqa o Isireli ena ivalu era na nanuma nira qaqa ga ena nodra kaukaua qai sega ni gadrevi kina na veivuke i Jiova. E kaya gona o Jiova vei Kitioni: ‘Tukuna vei ira era rere tiko mera lesu i vale.’ Ni sa tukuna oti, era lewe 22,000 na nona sotia era lesu tale. E vo ga e 10,000 nona tamata mera na vala kei ira na 135,000 na meca.
Ia rogoca mada! E se baci kaya tale o Jiova: ‘E se rui levu tiko ga na nomu tamata.’ Sa qai kaya vei Kitioni me vakaroti ira na sotia mera lai gunu ena uciwai qai vakasukai ira kece era todrou nira gunu. E yalataka o Jiova: ‘Au na solia vei iko na qaqa kei ira na 300 na tamata era gunu ra qai vakararai tiko.’
Era wasei vakatolu na 300 na tamata i Kitioni ena gauna ni ivalu. Era yadua na davui kei na saqa e tu kina na cina. Ra sa qai mai wavokitaka yani na nodra keba na meca ena lomaloma ni bogi. Oti oya ra sa qai uvuca kece na davui lako vata kei na nodra voroka na saqa, ra qai kailavaka: ‘Na iseleiwau i Jiova kei Kitioni!’ Era yadra cecekala mai na meca ra qai veilecayaki. Era dui dro, mani qaqa kina o Isireli ena ivalu.


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Maji 2019
Vakatutu ni Veivosaki
Vakatutu ni Veivosaki me baleta na inaki ni Kalou vua na kawatamata.
IYAU MAI NA VOSA NI KALOU
Na Loloma vaKarisito
Ni dua e cala vei keda, eda na vakaraitaka vakacava na loloma vaKarisito?
IYAU MAI NA VOSA NI KALOU
Nuitaki Jiova ni vu ni Vosota kei na Vakacegu
E vakayagataka o Jiova na iVolatabu me vakacegui keda, meda vosota tale ga.
IYAU MAI NA VOSA NI KALOU
O Tamata Vakayago se Vakayalo?
E bibi meda bucina kece na rai vakayalo da qai toso tiko ga.
NODA BULA VAKARISITO
Meda Maqosa Tiko ga ena Cakacaka Vakaitalatala—Vola iVola
Na cava meda nanuma tiko nida vola ivola vei ira eda sega ni veikilai?
NODA BULA VAKARISITO
Sabolo ni iVola
Veisautaka nomu ivola me vakatau ena kena inaki, ituvaki, kei na ivakarau ena nomu vanua.
IYAU MAI NA VOSA NI KALOU
Na “Leveni Lailai ena Vakatubutaka na iBuli Taucoko”
Na veivakasivoi e ivakaraitaki ni loloma. Ena sala cava?
NODA BULA VAKARISITO
Veivakavulici ena Vidio
Vakacava o sa vakayagataka vinaka tiko na vidio mo vakavulici ira kina na vuli iVolatabu?


text:
Jeremaia
Chapter 26
Ni sa qai vakatekivu na lewa i Jioiakimi na luve i Josaia na tui Juta, sa yaco na vosa oqo mai vei Jiova, ka vaka,
2 "Sa tukuna o Jiova; 'Mo tu e na rara vakabai ni vale i Jiova, ka vosataki ki na veikoro kecega e Juta, era sa lako mai me ra soro e na vale i Jiova, na vosa kecega Au sa vakarota vei iko mo vosataka vei ira; kakua ni o vunia e dua na vosa.
3 'Era na vakarorogo beka, ka lesu na tamata yadua mai na nonai tovo ca, me'u veivutunitaka na ca, ka'u sa nakita me'u cakava vei ira ni sa ca na nodra i valavala.'
4 "Ia mo tukuna vei ira, 'Sa vosa vakaoqo o Jiova: "Kevaka dou na bese ni vakarorogo vei Au, ka sega ni muria na Noqu vunau, Au sa vakarota vei kemudou,
5 "Ka sega ni vakarorogo ki na vosa ni Noqui talatala na parofita, o ira Au sa tala vei kemudou, ka sou e na mataka Me'u tala, (ia dou a sega ga ni vakarorogo),
6 "Au na qai cakava na vale oqo me vakataki Sailo, ia na koro oqo Au na cakava me ka e vosavosacati vei ira na veimatanitu e vuravura."'"
7 Ia o ira na bete kei ira na parofita kei ira na tamata kece, era sa rogoci Jeremaia ni sa vosataka na vosa oqo e na vale i Jiova.
8 Ia ni sa tinia o Jeremaia na vosa kece ka vakarota o Jiova me tukuna vei ira na tamata kecega, era sa qai tauri koya o ira na bete, kei ira na parofita, kei ira na tamata kece, ka tukuna, "O na mate vakaidina!
9 "Na cava o sa ia kina na parofisai e na yaca i Jiova, ka vaka, 'Ena vakataki Sailo na vale oqo, ia na koro oqo ena lala me sega e tiko kina'?" Era sa soqoni vata vakaca vei Jeremaia o ira na tamata kecega e na vale i Jiova.
10 Ni ra sa rogoca na turaga ni Juta na ka oqo, era sa qai lako cake mai na vale ni tui ki na vale i Jiova, era tiko sobu e nai curucuru ki na Matamata -ni-Koro vou ni vale i Jiova.
11 Era sa qai vosa o ira na bete kei ira na parofita vei ira na turaga kei ira na tamata kecega, ka vaka, "Sa dodonu me mate na tamata oqo; ni sa parofisaitaka na ca ki na koro oqo, me vaka dou sa rogoca e daligamudou."
12 Sa qai vosa o Jeremaia vei ira kece na turaga kei ira na tamata kecega, ka vaka, "Sa talai au mai o Jiova me'u parofisaitaka na ca ki na vale oqo kei na koro oqo na ka kecega dou sa rogoca.
13 "O koya oqo, dou vakavinakataka na nomudoui tovo kei na nomudoui valavala, ka vakarorogo ki na domo i Jiova na nomudou Kalou; ena qai veivutunitaka o Jiova na ca sa tukuna ena yacovi kemudou.
14 "Ia oi au, raica, dou sa qai tauri au: dou kitaka vei au me vaka sa vinaka ka dodonu vei kemudou.
15 "Ia mo dou kila dina ga, kevaka dou sa vakamatei au, dou na vakayacora vei kemudou, kei na koro oqo, kei na lewena na dra sa sega ni cala; ni sa dina sa talai au mai vei kemudou o Jiova me'u tukuna e daligamudou na vosa kecega oqo."
16 Era sa qai tukuna o ira na turaga kei na tamata kecega vei ira na bete kei na parofita; "Sa sega ni dodonu me mate na tamata oqo: ni sa vosa vei keda o koya e na yaca i Jiova na noda Kalou."
17 Sa qai tu cake eso vei ira na qase ni vanua, ka vosa vei ira kece na tamata era soqoni vata mai, ka vaka:
18 "O Maika na kai Moreseci, sa ia na parofisai e na gauna i Esekaia na tui Juta, ka sa vosa vei ira kece na Juta, ka vaka, 'Sa vosa vakaoqo o Jiova ni lewe vuqa; "O Saioni, ena cukiti me vaka na teitei; kei Jerusalemi ena yaco me bukebuke walega; kei na ulu-ni-vanua ni vale tabu, ena vaka na veitikina cecere ni veikau."'
19 "Sa vakamatei koya li beka o Esekaia na tui Juta kei ira na Juta kecega? Sa sega ni rerevaki Jiova beka ga o koya, ka masuti Jiova, ka sa veivutuni mai o Jiova e na vuku ni ca sa tukuna ena caka vei ira? Ia de sa da vakayacora kina vei keda na ca levu."
20 Sa dua tale na tamata sa ia na parofisai e na yaca i Jiova, o Uraija na luve i Semaia na kai Kiriaci-Jiarimi, ka sa parofisaitaka na ca me yacova na koro oqo kei na vanua oqo me vaka na vosa kecega i Jeremaia.
21 Ia o Jioiakimi na tui, kei ira kece na nona tamata qaqa, kei ira kece na turaga ni ra sa rogoca na nona vosa, sa qai segata o koya na tui me vakamatea: ia ni sa rogoca o Uraija, sa rere, ka dro yani ki Ijipita.
22 ka sa tala o Jioiakimi na tui eso na tamata ki Ijipita; io o Elinecani na luve i Akipori, ka so tale na tamata me ra lako tukuna ki Ijipita.
23 A ra sa lakovi Uraija ki Ijipita, ka kauti koya mai vei Jioiakimi na tui; ka sa vakamatei koya e nai seleiwau, ka biuta na yagona ki na nodra i bulubulu na tamata wale.
24 Ia o Eaikami na luve i Safani sa totaki Jeremaia, me ra kakua ni soli koya ki na ligadra na tamata me ra vakamatei koya.


text:
WASE 46
Vakabulai ni Tara na iSulu i Jisu
MACIU 9:18-22 MARIKA 5:21-34 LUKE 8:40-48
-
VAKABULAI E DUA NA YALEWA NI TARA NA ISULU I JISU
Era rogoca na Jiu ena vualiku ni baravi ni Wasa o Kalili ni sa lesu mai na Tikapoli o Jisu. De dua era rogoca ni a vakaruruya na cagi qai vakamaravutaka na wasawasa o Jisu, eso tale era rairai rogoca nona vakabula na tagane curumi timoni. Ni soko lesu yani o Jisu ena yasayasa e Kapenaumi, era sa waraki koya tu e dua “na ilala levu.” (Marika 5:21) Era mamarau ni sobu mai waqa o Jisu, era sa nanamaki tale tu ga.
Dua na ka nona via raici Jisu o Jairo, e rairai ivakatawa ni valenilotu e Kapenaumi. E cuva e yava i Jisu qai vakamasuti koya: “Sa tauvimate bibi na luvequ yalewa lailai. Yalovinaka, ni mai tarai koya mada me oti nona tauvimate, me bula vinaka sara.” (Marika 5:23) Se qai yabaki 12 na luvena duabauga o Jairo, e lomana tale ga vakalevu. Na cava ena cakava o Jisu ena vakamamasu i Jairo me vukei luvena?—Luke 8:42.
Dua tale na ka vakaciriloloma e yaco ena ilakolako i Jisu ina vale i Jairo. Era nanamaki na tomani Jisu tiko ra qai veinanuyaka ke ra na raica e dua tale na cakamana. Ia e dua na yalewa e maliwai ira voli na ilala levu, e kauaitaka ga na mate levu e tauvi koya tu.
E Jiu na yalewa qori, qai lako tu ga vua na dra me 12 na yabaki. Sa lai raica e levu na vuniwai, e vakayagataka kece na nona iyau ena veiqaravi vakavuniwai era vakatututaka. Ia e sega ni vakaotia na kena mate. “Sa qai ca ga” na kena ituvaki.—Marika 5:26.
Na kena mate na marama qori ena rawa ni vakavuna nona malumalumu, madua, se beci koya. E sega ni dau talanoataki na mate va ya. E tukuni tale ga ena Lawa a soli vei Mosese ni dukadukali na yalewa e lako tu ga vua na dra. O koya e tara na yalewa qori se na nona isulu e dodonu me sili, ena dukadukali tiko me yacova na yakavi.—Vunau ni Soro 15:25-27.
E vaqarai Jisu mai na yalewa qo ni sa rogoca “na veika e cakava.” E sega ni vinakata me kilai ni sa maliwai ira tu na ilala levu ena vuku ni kena mate dukadukali, e kaya lo tiko ga: “Keu tara wale ga na nona isulu e sau, au na bula.” Ni tara ga na tutu ni isulu i Jisu, e vakila sara na marama qori ni sa mudu na drodro ni dra! “Sa vakabulai mai na mate bibi ya.”—Marika 5:27-29.
E taroga o Jisu: “O cei e tarai au?” Cava mada ena vakasamataka o yalewa ni rogoca qori? E kaya o Pita: “Dua na ka na oso ni tamata, eso era drigiti kemuni.” Cava ga e taroga kina o Jisu: “O cei e tarai au?” E kaya o Jisu: “Dua e tarai au, au vakila ni lako tani vei au na kaukaua.” (Luke 8:45, 46) Io, sa vakayagataki na kaukaua i Jisu ena veivakabulai ya.
E rere, sautaninini qai tekiduru e mata i Jisu o yalewa ni sa kidavi na ka e cakava. E vakamacalataka e matanalevu na kena mate kei na nona sa vakabulai. E vakacegui koya o Jisu ni kaya: “Luvequ, sa vakabulai iko na nomu vakabauta. Lako ena vakacegu, mo bula mai na kemu mate bibi.”—Marika 5:34.
Qori e vakaraitaka ni dau veikauaitaki qai yalololoma o koya e digia na Kalou me liutaka na vuravura. E dau veikauaitaki, e tu tale ga vua na kaukaua me veivuke.


text:
Jeremaia
Chapter 3
"Sa kainaki, 'Kevaka e dua na tagane sa biuta na watina, ka sa lako tani vua, ka sa yaco me nona na tagane tani, me na lesu tale beka vua o koya na tagane? Ena sega beka ni sa dukadukali sara vakalevu na vanua o ya?' Ia o sa veimoceri kei ira e lewe vuqa o sa domona; Ia oqo mo lesu ga mai vei Au," sa tukuna o Jiova.
2 "Mo tacake ka rai ki na veiyasana cecere sa lala, ka raica, se dua na tikina dou a sega ni veimoceri kina? E na gau-ni-sala o a waraki ira me vaka na kai Arepea mai na veikau; Ia o sa vakadukadukalitaka na vanua e na nomu dautagane kei na nomu ca.
3 Sa bureitaki kina na uca, ka sa sega kina na uca taumuri. Ia na yadremu sa vaka na yadrena na yalewa dautagane; o sa bese ni madua.
4 O na sega beka ni tagici Au me tekivu mai na siga oqo, ka vaka, 'Na Tamaqu, sai Kemuni sa tuberi au ni'u a gone?
5 Ena waqa tiko beka na Nona cudru ka sega ni mudu? Ena maroroya tu beka o Koya me yacova nai otioti?' Raica, o sa vosataka ka cakava talega na ka ca, me vaka o sa rawata." Na Kaci Ki Na Veivutuni
6 A sa tukuna vei au o Jiova e na gauna i Josaia na tui, "O sa raica li na ka sa cakava o Isireli na dauvuki? Sa lako o koya ki na ulu-ni-vanua kecega kei na ruku ni kau bulabula kecega, ka sa ia kina na dautagane.
7 "Ka'u a tukuna, ni sa cakava oti na ka kecega oqori, 'Mo lesu mai vei Au.' Ia sa sega ni lesu mai. Ka sa raica o Juta na tacina daulawaki.
8 "Au sa qai raica na veika oqo ni o Isireli na dauvuki sa cakava na veidauci, Au a biuti koya tani ka solia vua na i vola ni veibiu; Ia sa sega ni rere kina na tacina daulawaki o Juta, ia sa lako o koya ka ia talega na dautagane.
9 "A sa yaco, e na vuku ni sa vakailoa na nona dautagane, sa vakadukadukalitaka kina na vanua, ka sa ia na dautagane kei na vatu kei na kau.
10 "Ia e na ka kece talega oqo sa sega ni lesu kina vei Au na tacina daulawaki o Juta e na vu ni yalona, ia sa ka vakailasu ga," sa tukuna o Jiova.
11 A sa tukuna vei au o Jiova, "Sa vakatakila o Isireli na dauvuki ni sa yalododonu cake vei Juta na daulawaki.
12 "Mo la'ki tukuna na vosa oqo vaka ki na vualiku, ka vaka, 'Dou lesu mai, na Isireli sa dauvuki,' sa tukuna o Jiova; 'Au na qai sega ni vakatauca na Noqu cudru vei kemudou. Ni'u sa yalololoma,' sa tukuna o Jiova; 'Au na sega ni cudru tikoga me sega ni mudu.
13 Mo vakatusa ga na nomu caka cala, ni o sa talaidredre kina vei Jiova na nomu Kalou, ka sa veibiuyaka na nomu dodomo vei ira na kalou tani e na ruku ni kau bulabula kecega, ka dou a sega ni vakarorogo ki na Domoqu,' sa tukuna o Jiova.
14 "Dou lesu mai, na gone dauvuki," sa tukuna o Jiova; "Ni'u sa veiwatini kei kemudou. Au na qai kauti kemudou, e dua mai na dua na koro, ka rua mai na dua vuvale, Ka'u na kauti kemudou mai ki Saioni.
15 "Au na solia vei kemudou nai vakatawa sa vinaka ki na Yaloqu, era na vakani kemudou ena kila ka kei na yalomatua.
16 "Ia ena yaco, ni dou sa vakaluveni ka tubu me lewe levu e na vanua e na gauna o ya," sa tukuna o Jiova, "Ni ra na sega ni tukuna tale, 'Na kato ni veiyalayalati i Jiova.' Ena sega tale ni lako mai na nodra vakasama, se mera nanuma tale, se ra sikova tale, se me na caka tale.
17 "E na gauna o ya era na vakatokai Jerusalemi mei Tikotiko Vakaturaga i Jiova, ka ra na soqoni vata kina na lewe ni veimatanitu kecega, ki na Yaca i Jiova, ki Jerusalemi. Era na sega ni muria tale na lewa ca ni yalodra.
18 "E na gauna o ya e rau na lako vata na mataqali i Juta kei na mataqali i Isireli, ka ra na lako vata mai na vanua mai na vualiku ki na vanua Au a solia vei ira na nomudou qase me ra taukena.
19 "Ia Au a tukuna, 'Au na vakatikori iko vata vakaevei kei ira na luvequ, ka solia vei iko na vanua sa vinakati sara, na nodra i votavota vinaka na lewe vuqa ni veimatanitu?' "Ka'u a vaka: 'O na kacivi Au, "Kemuni na Tamaqu," ka o na sega ni vuki tani vei Au.'
20 E dina, me vaka na yalewa sa biuta tani vakaca na watina, dou sa biuti Au vakaca vaka talega kina, oi kemudou na mataqali i Isireli," sa tukuna o Jiova.
21 E dua na domo sa rogo e na veiyasana cecere, na nodra tagi kei na nodra vakamamasu na Isireli: ni ra sa vakavevetaka na nodra sala, ka ra sa guilecavi Jiova na nodra Kalou.
22 "Dou lesu mai, na gone sa dauvuki, Ka'u na buluta na nomudou dauvuki." "Mo ni raica, keimami sa lako mai vei kemuni; ni sai kemuni o Jiova na neimami Kalou.
23 E dina sa ka lasu na veiyasana cecere, na ulunivanua e vuqa; e dina sa mai vei Jiova na neimami Kalou na neimami bula na Isireli.
24 Ia na veivakamaduataki sa kania na nodra oca na neimami qase mai na gauna keimami a cauravou kina—kei na nodra qele ni sipi kei na nodra qele ni bulumakau, na luvedra tagane kei na luvedra yalewa.
25 Keimami sa tiko sobu e na neimami madua, ka sa luvuci keimami na kidroa: ni keimami sai valavala ca vei Jiova na neimami Kalou, Oi keimami kei ira na neimami qase, mai na gauna keimami a cauravou kina ka yacova na siga oqo, ka sega ni vakarorogo ki na domo i Jiova na neimami Kalou."


text:
KACIVAKI NA NODA MATA TIMI NI LEWE YA 7 KINA WORLD CUP.
Written by Rosena Volavola on September 1, 2022
E sa mai digitaki na Timi ni Viti lewe ya 7 kina sotasota ni Rugby 7s World Cup, ia e dua ga na veisau, oya na nona sa mai lewena na timi o Sireli Maqala. E dei tikoga na coach o Ben Gollings na nona mai digitaki Waisea Nacuqu enai tutu ni Kavetani, ena nodratou a sasaga meratou rawata nai ulu ni cocovi ni sotasota qo, kani a otioti ni gauna eratou a rawata kina oya ena yabaki 2005.
Oqo talega e vica na yaca ka sa mai kacivaki talega na yacadra ena sotasota qo, oya o Josua Vakurunabuli, Josefa Talacolo, Jerry Matana, Sevuloni Mocenacagi, Elia Canakaivata, Iosefo Masi, Jerry Tuwai, Filipo Bukayaro, Filipe Sauturaga, Kaminieli Rasaku, kei Vuiviwaya Naduvalo.
Na sotasota ni Rugby 7s World Cup ena vakayacori tiko mai na Vakaraubuka kina sigatabu mai oqo e Cape town mai Sauca Aferika.
Vakarorogo tikoga mai ena VITIFM 92.FM/92.2FM/ 92.6FM
E KAMICA QAI KAJI!!!
SOURCE: fijivillage


text:
Vaqara bula ena kama.
Written by Atu Kurumudu on August 18, 2022
Tao e dua na sitima ni vanua ena vuku ni kama ka sa sega tale ni dua na vanua me toso kina. Laki vakavuna wale me ratou mavoa e tini na pasidia ka tolu e bibi sara ena gauna ratou a sasaga dro bula mai kina ena kena sa tete yani na yameyame.
Ena kaukauwa ni cagi kei na totolo ni toso ni kama era vaqara bula talega na dau ni bokobuka.
Ira na pasidia oqo , era gole mai Valencia ki Zaragosa ena gauna sa mai sotava kina na kama e gaunisala.
E kaya vei ira na draiva mera tikoga vakadua e loma , ia , ena levu ni nodra rere era qai voroka na iloilo mera vaqara bula kina nira sa raica na yameyame ni sa voleka mai.
Tukuni ga ni rau vukataki sara ena bibi ni kama e dua na marama yabaki 58 kei na dua na goneyalewa yabaki 15.
Levu sara era sa wasea tiko na kena iyaloyalo ena mona livaliva.
Varios heridos cuando un tren ha quedado atrapado en el #IFBejís.
Los heridos están siendo atendidos en la estación de #Caudiel están siendo por efectivos de @GVAsanitat, @CruzRojaCS y @UMEgob pic.twitter.com/7XGoFKdgze
— NoMePisesLaManguera (@PlinioElGuapo) August 16, 2022
source:bbc
video credit:NoMePisasLaManguera


text:
ITALANOA 63
Na Tui Vuku o Solomoni
SE ITABAGONE ga o Solomoni sa tui. E dau lomani Jiova qai muria tale ga na ivakasala vinaka i tamana, o Tevita. E dau taleitaki Solomoni o Jiova. Dua gona na bogi e tarogi koya o Jiova ena tadra: ‘Na cava o vinakata meu solia vei iko, Solomoni?’
E sauma o Solomoni: ‘I Jiova na noqu Kalou, au sa rui gone, au sega tale tu ga ni kila na veiliutaki. Ni solia vei au na vuku meu liutaki ira vakavinaka kina na nomuni tamata.’
A marautaka o Jiova na kerekere i Solomoni. Sa qai kaya: ‘Ni o sa kerea ga na vuku, sega ni bula balavu se iyau, sa na uasivi sara na vuku au na solia vei iko. Au na solia tale ga vei iko na iyau kei na lagilagi.’
Dede vakalailai rau mai raici Solomoni e rua na yalewa ena vuku ni dua na leqa levu. E kaya e dua: ‘Keirau tiko vata kei na yalewa oqo. Niu sa vakasucu oti a qai vakasucu tale ga o koya ni oti e rua na siga. Mani mate na luvena ena dua na bogi. Niu se moce tiko a qai kauta lo mai na luvena me veisautaka kei na luvequ. Ia niu yadra mai au kila sara ga ni sega ni luvequ na gone e davo tu e yasaqu.’
Sa qai kaya mai na ikarua ni yalewa: ‘Sega! Sa mate tu na luvena, ia na luvequ ga e bula tiko!’ Mani sauma na imatai ni yalewa: ‘Sega! Na luvemu o koya e mate, na luvequ e se bula tiko.’ Rau veileti tiko ga, na cava beka ena cakava kina o Solomoni?
Sa qai talai e dua me kauta mai na iseleiwau, qai kaya: ‘Mo musuka rua na gone, me rau yadua na tikina.’
E tagicaka yani na tinanigone dina: ‘Kua! Yalovinaka kua ni vakamatea. Solia ga vua!’ E kaya tale na ikarua ni yalewa: ‘Musuka ga, me kua ni dua vei keirau e nona.’
Oti, sa qai kaya o Solomoni: ‘Kua ni vakamatea na gone! Solia ga vua na imatai ni yalewa. O koya e tinana dina.’ E kila o Solomoni ni o koya ga e tinana dina na gone ena bolea me soli na gone, ia me kua ga ni vakamatei. Nira rogoca na tamata na sala e walia kina na leqa oya o Solomoni, era qoroya nona vuku.
Ena gauna e veiliutaki tiko kina o Solomoni e vakalougatataki ira na tamata na Kalou ni vakatubura vakalevu na kedra vuata kei na kakana tale e so. Era vakaisulu totoka qai vakavale vinaka. E sega ni lailai na veika e tu vei ira.


text:
Epereli 4-10
JOPE 16-20
Sere 79 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Veiuqeti Qai Veivakayaloqaqataki ena Vosa Rogovinaka”: (10 min.)
Jope 16:4, 5
—Me veivakayaloqaqataki o koya e veivakasalataki (w90-E 15/3 27 ¶1-2)
Jope 19:2
—E vakararawataki Jope na vosa mosimosi nei Pilitati (w06 15/3 15 ¶6; w94 1/10 32)
Jop 19:25
—Ni vakatovolei o Jope, e vakaukauataki koya na inuinui ni veivakaturi (w06 15/3 15 ¶5; it-2-E 735 ¶2-3)
-
Vakekeli ena Vosa ni Kalou: (8 min.)
Jope 19:20
—Na cava e vakaibalebaletaka o Jope ni kaya, “Au dro bula ena kuli ni batiqu”? (w06 15/3 15 ¶1; it-2-E 977 ¶1)
Jope 19:26
—Ena sala cava e “raica” kina na Kalou o Jope, ni sega ni dua na tamata e raici Jiova? (w94 15/11 19 ¶17)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: Jope 19:1-23 (Me kua ni sivia na 4 na miniti)
GUMATUA ENA CAKACAKA VAKAITALATALA
Vakarautaka na Vakatutu ni Vula Qo: (15 min.) Mera vakaitavi na vakarorogo. Me saravi na vidio ni vakatutu, oti qai veivosakitaka na tikina bibi. Uqeti ira na dautukutuku mera bulia ga na nodra vakatutu.
NODA BULA VAKARISITO
Sere 42
“Ulutaga Vou me Tekivu Kina na Veivosaki”: (10 min.) Mera vakaitavi na vakarorogo. Uqeti ira kece mera vakayagataka na “Cava e Kaya na iVolatabu?” me tekivu kina na veivosaki, e rawa ni tauyavu kina na vuli iVolatabu..
Taro na Dauwiliwili: (5 min.) Vosa e dua na qase ni ivavakoso yavutaki ena Vale ni Vakatawa Feperueri 15, 2015, tabana e 30, parakaravu 4-6.
Vuli iVolatabu ni iVavakoso: ia wase 12 ¶13-25, railesuvi ena t. 107 (30 min.)
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 65 kei na Masu


text:
IWASEWASE 8
Yaco Dina na Veika e Tukuni ena iVolatabu
E sega wale ga ni tukuna na iVolatabu na veika sa yaco oti, e tukuna tale ga na veika e se bera ni yaco. Ia, na tamata e sega ni rawata oqori. Oya na vuna eda kila kina ni Kalou ga e vakavuna na iVolatabu. Na cava e kaya na iVolatabu me baleta na gauna se bera mai?
E tukuna na veika me baleta na ivalu levu ni Kalou. Na ivalu oqo ena vakasavasavataka na vuravura mai na veika ca kece ga kei ira na tamata ca, ia ena taqomaki ira ga na qarava tiko na Kalou. Ena raica tale ga na tui lumuti ni Kalou, o Jisu Karisito, mera marautaka kece na dauveiqaravi ni Kalou na bula sautu kei na mamarau, mera na kua tale ga ni tauvimate se mate.
Sa dua na ka marautaki nida raica ni na vukica na vuravura na Kalou me dua na parataisi vou. Ia e tiko tale ga na ka e dodonu meda cakava meda na bula rawa kina ena parataisi. Ena iotioti ni italanoa ena ivola oqo eda na vulica kina na ka meda cakava, meda na marautaka kina na veika sa yalataka tu na Kalou mera na taukena o ira na qaravi koya. Wilika na iWasewase WALU mo raica kina na veika sa tukuna rawa tu na iVolatabu me baleta na gauna se bera mai.
ENA IWASEWASE QO
ITALANOA 114
iTinitini ni Ka Ca Kece
Na cava me tala kina na Kalou na nona mataivalu e liutaka o Jisu mera vala ena Amaketoni?
ITALANOA 115
Parataisi Vou e Vuravura
Dua na gauna era bula tu ena vuravura parataisi na tamata, ena yaco tale qori.
ITALANOA 116
Na Rawati ni Bula Tawamudu
Vakacava sa rauta ga noda kilai Jiova kei Jisus? Ke sega, na cava tale e vinakati?


text:
Epereli 24-30
JEREMAIA 29-31
Sere 27 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Parofisaitaka o Jiova na Veiyalayalati Vou”: (10 min.)
Jr 31:31—Sa 100 na yabaki na kena parofisaitaki rawa tu mai na veiyalayalati vou (it-1-E 524 ¶3-4)
Jr 31:32, 33—E duidui na veiyalayalati vou kei na veiyalayalati ni Lawa (jr 173-174 ¶11-12)
Jr 31:34—Ena vuku ni veiyalayalati vou e rawa kina ni vosoti vakadua na ivalavala ca (jr 177 ¶18)
-
Vakekeli ena Vosa ni Kalou: (8 min.)
Jr 29:4, 7—Na cava era vakaroti kina na Jiu era kau vakavesu mera “saga [na] tikovakacegu” e Papiloni, eda na muria vakacava na ivakavuvuli qori? (w96 1/5 11 ¶5)
Jr 29:10—E laurai vakacava ena tikinivolatabu qo na dina ni parofisai vakaivolatabu? (g 6/12-E 14 ¶1-2)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Jr 31:31-40
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Mac 6:10—Vakavulica na ka Dina.
Veisikovi Lesu: (Me kua ni sivia na 4 na miniti) Ais 9:6, 7; Vta 16:14-16—Vakavulica na ka Dina.
Vunau: (Me kua ni sivia na 6 na miniti) w14 15/12 21—Usutu: Na Cava e Vakaibalebaletaka o Jeremaia me Baleta na Nona Tagicaki Ira na Luvena Tagane o Raijeli?
NODA BULA VAKARISITO
Ka me Nanumi ena Soqo ni Veiwasewase: (15 min.) Me dua na vosa. Railesuvi na tikina bibi mai na iVola ni Soqoni ni Bula Vakarisito ni Epereli 2016, “Ka me Nanumi ena Soqo ni Veiwasewase” kei na ulutaga “Veisureti ena Soqo ni Veiwasewase.” Me saravi na vidio Ka me Nanumi ena Soqo ni Veiwasewase. Uqeti ira na itubutubu mera vola nodra naba ni talevoni ena daku ni nodra kad na luvedra era se lalai. Qori ena vukei ira na dauveiqaravi mera veitaratara kei ira na itubutubu ke ra yali na gone. Me veiuqeti nomu itavi mera nanamaki ena soqo ni veiwasewase ni 2017.
Vuli iVolatabu ni iVavakoso: (30 min.) kr wase 11 ¶22-28, kato ni railesuvi “O Vakabauta Dina na Matanitu ni Kalou?”
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 89 kei na Masu


text:
Vakabulai na tinai wati Saimoni kei na so tale (38-41)
Ra kunei Jisu na ilala levu ena vanua lala (42-44)
4 Ni sobuti Jisu na yalo tabu, e biuta na Joritani, qai dusimaki koya voli na yalo tabu ina vanua talasiga+2 me 40 na siga. Ena gauna ya e temaki koya kina na Tevoro,+ a sega tale ga ni kana. Ni sa oti na gauna ya sa qai viakana.3 Mani kaya vua na Tevoro: “Ke o luve ni Kalou, mo kaya ina vatu qo me ibuli madrai.”4 Ia e kaya vua o Jisu: “E volai, ‘E sega ni bula na tamata ena madrai wale ga.’”+5 Sa qai kauti koya ina dua na vanua cecere qai vakaraitaka vua ena dua ga na gauna+ na matanitu kece e vuravura.6 E qai kaya vua na Tevoro: “Au na solia vei iko mo lewa kece qo, me nomu tale ga na kedra lagilagi, ni sa soli vei au,+ au na solia tale ga vei koya au via solia kina.7 Ke o sokalou wale ga vakadua vei au, ena nomu na ka kece qori.”8 E qai kaya vua o Jisu: “E volai, ‘E dodonu mo sokalou vei Jiova* na nomu Kalou, me vakatabakidua vua na nomu veiqaravi tabu.’”+9 E kauti koya na Tevoro i Jerusalemi, lai biuti koya sara ena dela ni bai* ni valenisoro qai kaya vua: “Ke o luve ni Kalou, rika sobu mada eke,+10 ni volai, ‘Ena vakaroti ira nona agilosi ena vukumu, mera taqomaki iko,’11 ‘Era na keveti iko tale ga e ligadra mo kua kina ni caqeta na vatu e yavamu.’”+12 E kaya vua o Jisu: “E volai ‘Mo kua ni vakatovolei+ Jiova* na nomu Kalou.’”13 Ni vakaotia na Tevoro nona veitemaki kece, e biuti Jisu me yacova e dua tale na gauna veiganiti.+14 E lesu i Kalili+ o Jisu ena kaukaua ni yalo tabu. E robota na veivanua voleka na veika vinaka e tukuni me baleti koya.15 E tekivu veivakavulici tale ga ena nodra valenilotu, era rokovi koya vakalevu na lewenivanua kece.16 E gole sara i Nasareci,+ na vanua a susugi kina, e curu ina valenilotu ena Siga ni Vakacecegu me vaka na nona ivakarau,+ qai tucake me wilivola.17 E soli sara vua na ivolavivigi nei Aisea na parofita, e tevuka, e qai kunea na vanua e volai kina:18 “Sa tu vei au na yalo i Jiova,* e lumuti au meu vunautaka na itukutuku vinaka vei ira na dravudravua. E talai au meu kacivaka na veisereki vei ira na vesu tu, mera rai na mataboko, mera sereki na vakaloloma,+19 meu vunautaka tale ga na yabaki vinaka+ i Jiova.”*20 Oti, e viviga tale na ivola, vakasuka vua na dauveiqaravi, lai dabe sara. Era wanonovi koya kece na tiko ena valenilotu.21 Sa qai kaya vei ira: “Sa vakayacori+ nikua na tikinivolatabu oni se qai rogoca.”22 Era vakacaucautaki koya kece, era qoroya tale ga na totoka ni vosa e lako mai gusuna,+ era kaya: “E sega ni o koya ga qo na luvei Josefa?”+23 E qai kaya vei ira: “Oni na tukuna sara ga vei au na ivosavosa qo, ‘Vuniwai, vakabulai iko mada. Ni cakava tale ga e ke, ena nomuni vanua na ka keimami rogoca ni caka mai Kapenaumi.’”+24 E mani kaya: “Au tukuna vakadodonu vei kemuni, e sega ni ciqomi na parofita ena nona vanua.+25 Me kena ivakaraitaki, era tiko e Isireli e levu na yada ena gauna i Ilaija ni sogo tu na lomalagi me tolu na yabaki ono na vula, qai vakilai na dausiga ena vanua taucoko.+26 Ia e sega ni talai o Ilaija vei ira na yalewa qori, vua ga na yada ni Sarifaci ena vanua o Saitoni.+27 Era tu tale ga e Isireli e levu na vukavuka ena gauna i Ilaisa na parofita, ia e sega ni dua vei ira a vakasavasavataki,* o Neamani ga na kai Siria.”+28 Era cudru sara vakalevu o ira na tiko e valenilotu nira rogoca na vosa ya,+29 era tucake ra qai dretaki koya ina taudaku ni koro, ra qai kauti koya ina bati ni ulunivanua e tara toka kina na nodra koro mera cokataki koya sobu.30 Ia e curu maliwai ira o koya mani gole sara.+31 E gole sobu i Kapenaumi, e dua na koro e Kalili, qai vakavulici ira ena Siga ni Vakacecegu.+32 Era kurabui ena nona veivakavulici,+ ni vosa me vaka e tu vua na lewa.33 E tiko tale ga ena valenilotu ena gauna ya e dua na tagane e curumi yalo velavela. E kailavaka yani:+34 “Oilei! Na cava oni mai cakava vei keimami, Jisu na kai Nasareci?+ O mai vakarusai keimami? Au kilai iko vinaka, o iko na Yalosavasava ni Kalou.”+35 Ia e vunauca na timoni ya o Jisu ni kaya, “Galu, lako tani vua!” Ni bitalaka oti na tagane ya na timoni ena kedra maliwa, sa qai lako tani vua na timoni, e sega ga ni vakamavoataki koya.36 Era kurabui sara ga na lewenivanua, ra qai veikayaka: “Na cava e tukuna tiko o koya qo? E tukuna ga mera lako tani na timoni, era lako tani sara, ni tiko vua na kaukaua kei na lewa!”37 E robota na veivanua voleka na kena itukutuku.38 Ni biuta o Jisu na valenilotu, e lai curu sara ena vale i Saimoni. E katakata sivia na yago i tinai wati Saimoni, ratou mani kerei Jisu me vukei koya.+39 E lai tu volekati koya o Jisu qai vunauca na katakata, mai ruru yani. E tucake sara o tinai wati Saimoni me vakarautaka na ka eratou gadreva.40 Ni sa dromu na siga era qai kau yani vua na lewenivanua e tauvi ira na veimataqali mate. E tabaki ira kece e ligana, ra mani vakabulai.+41 Era lako tani tale ga na timoni e curumi ira tu e levu, ra qai kacivaka: “O iko na Luve ni Kalou.”+ Ia e vunauci ira o Jisu, e sega ni vakatara mera vosa+ nira kila ni o koya na Karisito.+42 Ni sa siga na vanua, e gole sara ina dua na vanua lala.+ Era vaqarai koya na ilala levu ra mani yaco sara vua. Era via tarovi koya me kua ni lako.43 E qai kaya vei ira: “E dodonu meu tukuna tale ga na itukutuku vinaka ni Matanitu ni Kalou ena koro tale eso, ni qo na ka au talai mai kina.”+44 Sa qai vunau voli o koya ena nodra valenilotu e Jutia.


text: 9 Era volai kece na Isireli ena nodra iyatukawa, era volai ena nodra iVola na Tui Isireli. Era kau vakavesu na Juta i Papiloni nira sega ni yalodina.+2 Era liu o ira na Isireli, o ira na bete, o ira na Livai, kei ira na dauveiqaravi ni valenisoro*+ mera tawana na nodra ivotavota ena nodra koro.3 Era tiko e Jerusalemi eso na kawa nei Juta,+ nei Penijamini,+ nei Ifireimi, nei Manasa:4 o Ucei na luvei Amiute na luvei Omirai na luvei Imiri na luvei Pani, era kawa nei Feresi+ na luvei Juta.5 O ira na kai Sailo, o Asaia na ulumatua kei ira na luvena tagane.6 O ira na tagane na luvei Sira,+ o Jiueli kei na 690 na tacidra.7 O ratou na kawa nei Penijamini, o Salu na luvei Mesulame na luvei Otevaia na luvei Senua,8 o Ipinaia na luvei Jiroame, o Ela na luvei Usai na luvei Mikiri, kei Mesulame na luvei Sefataia na luvei Rueli na luvei Ipinija.9 O ira na tacidra ena nodra iyatukawa era le 956. O ira kece na tagane qo era turaga ni mataqali* nei tamadra.10 O ira na bete, o Jitaia, o Jioiaripi, o Jakini,+11 o Asaraia na luvei Ilikaia na luvei Mesulame na luvei Setoki na luvei Miraoci na luvei Etupi, e iliuliu ena vale* ni Kalou dina,12 o Ataia na luvei Jiroame na luvei Pasuri na luvei Malikaia, o Masei na luvei Etieli na luvei Jasera na luvei Mesulame na luvei Misilemeci na luvei Ima,13 kei na tacidra era turaga ni mataqali nei tamadra era le 1,760, era tagane qaqa, era yaga ena veiqaravi ena vale ni Kalou dina.14 O ira na Livai, o Semaia+ na luvei Asupi na luvei Asirikame na luvei Esapaia, eratou kawa nei Mirari,15 o Pakipakari, o Eresi, o Kalali, kei Matanaia na luvei Mika na luvei Sikiri na luvei Esafa,16 o Opetaia na luvei Semaia na luvei Kalali na luvei Jitucuni, kei Perekaia na luvei Esa na luvei Elikana, a tiko ena nodra itikotiko na kai Nitofa.+17 O ratou na ivakatawa ni matamata+ o Salumi, o Akupi, o Talimoni, kei Eimani, e nodratou iliuliu o Salumi na tacidratou,18 eratou dau tiko ga ena matamata ni tui ena tokalau.+ Qo o ratou na ivakatawa ni matamata ni nodra keba na luvei Livai.19 O Salumi na luvei Kore na luvei Epaiasafi na luvei Kora kei ira na tacina ena mataqali nei tamana, o ira na luvei Kora era raica na itavi me qaravi, era ivakatawa ni katuba ni valelaca, era dau raica na tukadra na keba i Jiova mera yadrava na icurucuru.20 E lewai ira e liu o Finiasi+ na luvei Eliesa,+ e tokoni koya o Jiova.21 O Sakaraia+ na luvei Meselimaia e dau ivakatawa ni matamata ena icurucuru ni valelaca ni veitavaki.22 O ira na digitaki mera ivakatawa ni matamata ena ilago era le 212 kece. Era tiko ena nodra itikotiko me vaka na nodra iyatukawa.+ Erau lesi ira qori ena nodra itavi o Tevita kei Samuela na dauraivotu.+23 O ira kei na luvedra era yadrava tiko na matamata ni vale i Jiova,+ oya na valelaca.24 Era tiko na ivakatawa ni matamata ena yasana vava, ena tokalau, ena ra, ena vualiku, kei na ceva.+25 Era dau lako yani na tacidra era tiko ena nodra itikotiko mera tomani ira ena nodra veiqaravi me vitu na siga.26 Eratou nuitaki e le va na iliuliu* ni ivakatawa ni matamata. Eratou Livai, eratou lewa na rumu* kei na iyau ni vale ni Kalou dina.+27 Eratou na tiko vakavolivolita na vale ni Kalou dina ena bogi ni nodratou itavi me ratou yadrava, me ratou dolava tale ga na vale ena veimataka ni tiko vei ratou na ki.28 Eso vei ira era lewa na iyaya ni veiqaravi,+ era dau wilika nira kauta i loma, era wilika tale ga nira kauta i tuba.29 Era lesi eso mera lewa na iyaya, na iyaya kece e vakatabui,+ na falawa vinaka sara,+ na waini,+ na waiwai,+ na drega boivinaka,+ kei na waiwai vakaisaluaki.+30 Eso na luvedra tagane na bete era ulia na isaluaki ni ilumu boivinaka.31 O Maticaia e dua vei ira na Livai, na ulumatua nei Salumi na luvei Kora e nuitaki me lewa na ka e tavu ena itavuteke.+32 Eso na tacidra era luvei Koaca, era lewa na madrai yatuni,*+ mera vakarautaka ena siga ni vakacecegu kece.+33 Qo kece o ira na daulagasere, era turaga ni mataqali na Livai era tiko ena rumu,* era vagalalataki mera kua ni cakava eso tale na cakacaka, nira qarava na nodra itavi ena siga kei na bogi.34 Qo na nodra turaga ni mataqali na Livai ena nodra iyatukawa. Era tiko mai Jerusalemi.35 Na tamai Kipioni o Jaeli, e tiko mai Kipioni.+ Na yaca i watina o Meaka.36 Na nona ulumatua o Apitoni, e tarava o Suri, o Kisi, o Peali, o Neri, o Netapi,37 o Kitori, o Eio, o Sakaraia, kei Mikiloci.38 O Mikiloci e tamai Semeami. O ratou kece qo eratou tiko volekati ira na tacidra e Jerusalemi, kei na so tale na tacidra.39 O Neri+ e tamai Kisi, o Kisi e tamai Saula,+ o Saula e tamai Jonacani,+ Malikisua,+ Epinatapi,+ kei Esipeali.40 Na tagane na luvei Jonacani o Meripi-peali.+ O Meripi-peali e tamai Maika.+41 O ratou na tagane na luvei Maika o Piconi, o Meleki, o Tarea, kei Easi.42 O Easi e tamai Jara, o Jara e tamai Alemeci, Asimavece, kei Simirai. O Simirai e tamai Mosa.43 O Mosa e tamai Pina, o Rifaya na luvena tagane, o Iliasa na luvena tagane, o Aseli na luvena tagane.44 E ono na tagane na luvei Aseli, qo na yacadratou, o Asirikame, o Pokiru, o Isimeli, o Siaraia, o Opetaia, kei Anani. Qo o ratou na tagane na luvei Aseli.


text:
ULUTAGA LEVU | NI MATE E DUA DRAU DAU VEIVOLEKATI
Vakacegui Ira na Lolosi
O dau veilecayaki ke o dabe vata kei na dua e lolosi tiko? So na gauna eda na sega kina ni kila na ka meda kaya se cakava. Ia e tiko eso na ka yaga eda rawa ni cakava, ena vukei ira tale ga.
E levu ga na gauna ena vinakati meda tiko vata kei ira, meda vakaraitaka tale ga nida rarawataka na takali ni dua era dau veivolekati. Ena so na ivakarau vakavanua, na nona mokoti se qumi na liga i koya e lolosi tiko e ivakaraitaki ni veikauaitaki. Ke via talaucaka na lomana, vakarogoci koya vakayalololoma. Ena vinaka sara ke o cakava eso na ka ina vuvale e lolosi tiko, de dua mo qarava eso na itavi ratou sa sega ni cakava rawa me vaka na vakasaqa, nodra kauaitaki na gone, se kena tuvanaki na veika me baleta na veibulu ke gadrevi. Ena yaga sara vakalevu na nomu cakava na veika qori, mai na nomu tukuna se vakasamataka wale tiko ga mo veivuke.
Toso na gauna de o rawa ni talanoataki koya sa takali, rairai na itovo vinaka se ka marautaki e kilai baleti koya. De dua ena rawa ni vakadredrei koya e lolosi tiko. Kena ivakaraitaki o Pam, a takali o Ian na watina ena ono na yabaki sa oti. E kaya: “Au dau taleitaka nodra tukuna vei au esona ka vinaka e cakava o Ian au sega tu ni bau kila.”
Era ripotetaka na dauvakadidike ni levu na gauna era vukei na lolosi ni se qai takali ga e dua era dau lomana vakalevu, ia toso na gauna sa guilecavi na veika era vinakata tu, nira sa osooso na nodra itokani. Saga gona mo veitaratara wasoma kei ira. * Levu na lolosi tiko era dau marautaka vakalevu ni qori e dua na sala era rawa ni talaucaka kina na vusolo ni lomadra.
Vakasamataki Kaori mada, e goneyalewa ni Japani. E takali e liu o tinana, ni oti ga e 15 na vula sa mate tale ga o tuakana. Ia vinaka ga nira tokoni koya na nona itokani dina. Dua na marama o Ritsuko, e veisivi sara nodrau yabaki ni bula, e saga me rau veitokani voleka. E kaya o Kaori: “Meu tukuna na ka dina, au sega ni taleitaka qori, au sega ni vinakata me sosomitaki tinaqu, au nanuma ni sega ni dua e rawa ni cakava qori. Ia na nona ivakarau vei au o Nau Ritsuko, au volekati koya kina. Keirau dau lako vata e veimacawa ena cakacaka vakavunau kei na soqoni vaKarisito. Dau sureti au me keirau lai gunu ti, kau kakana mai, levu tale ga na gauna e volavola mai. E uqeti au na nona ivakaraitaki vinaka o Nau Ritsuko.”
Sa oti qo e 12 na yabaki na takali i tinai Kaori, rau sa cakacaka vakavunau tiko vakatabakidua kei watina. E kaya o Kaori: “E kauaitaki au tu ga o Nau Ritsuko. Au dau lai sikovi koya niu gade i vale, taleitaka tale ga nona veiuqeti.”
E yaga tale ga vei Poli, e dua na marama e iVakadinadina i Jiova mai Saipurusi na nona sikovi wasoma. E turaga yalovinaka na watina o Sozos, e ivakaraitaki vinaka vei ira na ivakatawa lotu vaKarisito ni dau sureti ira na luveniyali kei ira na yada ina nona vale mera veimaliwai se kana vata. (Jemesa 1:27) Ka ni rarawa ni mate o Sozos ni se qai yabaki 53, ena vuku ni bo a tubu tiko ena nona mona. E kaya o Poli: “E mai takali o watiqu yalodina ni oti e 33 na yabaki na neirau bula vakawati.”
Ni oti na veibulu e toki sara i Kenada o Poli kei na luvena gone duadua yabaki 15 o Daniel. Rau lai soqoni ena dua na ivavakoso ni iVakadinadina i Jiova mai kea. E nanuma lesu o Poli: “Era sega ni kila na neirau itokani ena ivavakoso vou qori na veika me baleta na neirau bula e liu kei na veika dredre keirau sotava. Ia era vakacegui keirau ga ena nodra vosa vakayalovinaka kei na nodra veivukei. Sa bau talei dina qori vei luvequ ni vakananumi tamana tiko vakalevu! Era kauaitaki Daniel sara vakalevu na liutaka tiko na veiqaravi ena ivavakoso. Dua vei ira qori e dau sureti Daniel sara ga ena gauna kece e veimaliwai kina kei ira na nona itokani se ni lai qito.” Rau sa toso vinaka sara tiko vakaveitinani.
E levu sara na sala eda rawa ni veivuke se veivakacegui kina vei ira na lolosi tu. Na iVolatabu e dusia tu na inuinui e veivakacegui ena dua na gauna se bera mai.
^ para. 6 So era toqa sara ga na tikinisiga e mate kina e dua mera nanuma tiko mera na lai veivakacegui—ena siga qori se dua na gauna e volekata na tikinisiga qori.


text:
Martin Luther
Martin Luther(10 Noveba 1483 – 18 Feperueri 1546) e dua na parofesa ni Jamani ni cioloji, vulica, bete, Vakaaugust monk, Luther dau vakatokai koya me dua na monk e liu. Me vakaoqo: "e liu, ni 'u a se monk tiko, au dau nanuma me 'u nuitaka ni na rawa me 'u vakayalovinakataka na noqu vakatulewa ena lolo, na masu, kei na vigils au dau vakayagataka me 'u vakararawataki koya kina na yagoqu ena dua na sala ki na kurabuitaka lomalomani. Ia na levu ga ni noqu buno, na kena malumu kei na vakacegu au a vakila; ni sa kau tani mai mataqu na rarama dina. kei na dua i droini ena Tawase Vakacoko.
Luther a tabaki ki na matabete ena 1507. A yaco me cata e vica na ivakavuvuli kei na ivakarau ni Roma Latolika Lotu; vakabibi, ni dau vakatitiqataka na irairai ni veivakasaurarataki. Luther vakatura e dua na veitalanoa vuli ni kena vakatovotovotaki ka mana na veivakasaurarataki ena nona 95 Theses ni 1517. Na nona sega me vakanadakuya na nona volavola kece ena gadrevi kina na Pope Leo X ena 1520 kei na Tabu Roma Tui Charles V ena kana ni bacaniqele ena 1521 e vakavuna na nona muduki tani mai na pope kei na cudruvi me vaka na mailawa ena Tabu Roma Tui.
E vakavulica o Luther ni veivakabulai o ya, o koya gona, na bula tawamudu e sega ni rawati mai na ivalavala vinaka ia era na ciqomi ga me isolisoli galala ni loloma soliwale ni Kalou ena vuku ni vakabauta nei vakabauta ena Jisu Karisito me vaka na Dauveivueti mai na ivalavala ca. Na nona cioloji sa mai bolei kina na lewa kei na itutu ni Pope ena kena vakavulici ni ai vola tabu sai koya na ivurevure duadua ga ni kila ka vakatakilai vakalou,[1] ka saqata na sacerdotalism ena noda vakasamataki ira kece na Lotu Vakarisito me ra matabete savasava.[2] O ira era na raica na ivakavuvuli ni Luther ni rabailevu ga, era sa kacivi Vakaluther, e dina ni a cikeva o Luther ena Vakarisito se Evangelical sai koya na yaca vakadonui duadua vei ira na tamata era dau kilai Karisito.
Na nona ivakadewa ni Ai Vola Tabu ki na vernacular ni Jamani (e sega ni vakalatina) a rawa kina me yaco ki na laity, e dua na soqo ka levu sara na kena revurevu ena lotu kei itovo ni Jamani. E nona dau vakamareqeta na kena vakatorocaketaki e dua na ivakarau tudei ni vosa Vakajamani, vakuria e vica na ivakavuvuli ki na iyaloyalo ni vakavakadewa, [3] ka vakayarayarataka na volai ni dua na vakavakadewa vosa Vakavalagi, na Tyndale Ai Vola Tabu.[4] Na nona serenilotu e vakauqeta na vakatorocaketaki ni lagasere ena Tawase Lotu.[5] Nona vakamau me Katharina von Bora, dua na nun e liu, tuva e dua na ivakaraitaki ni vakavunivola ni vakamau, ka vakatarai Tawase italatala saumi me vakamau.[6]
Ena rua na nona cakacaka e muri, a vakaraitaka kina o Luther na dauveitusaqati, voravora vakarerevaki na rai ki Jiu, ka kacivi me ra kama mai na nodra valenilotu kei na nodra mate. [7] Na nona rhetoric e sega ni vagolei mai vei ira na Jiu, ia kivei ira talega Roma Katolika , Anabaptists, kei nondaunivakadewa Vakarisito.[8] E a mate o Luther ena 1546 ena muduki tani mai na rogo Pope Leo X.
Veitikina[veisau | edit source]
- ↑ Ewald M. Plass, What Luther Says, 3 vols., (St. Louis: CPH, 1959), 88, no. 269; M. Reu, Luther and the Scriptures, (Columbus, Ohio: Wartburg Press, 1944), 23.
- ↑ Luther, Martin. Concerning the Ministry (1523), tr. Conrad Bergendoff, in Bergendoff, Conrad (ed.) Luther's Works. Philadelphia: Fortress Press, 1958, 40:18 ff.
- ↑ Fahlbusch, Erwin and Bromiley, Geoffrey William. The Encyclopedia of Christianity. Grand Rapids, MI: Leiden, Netherlands: Wm. B. Eerdmans; Brill, 1999–2003, 1:244.
- ↑ Tyndale's New Testament, trans. from the Greek by William Tyndale in 1534 in a modern-spelling edition and with an introduction by David Daniell. New Haven, CT: Yale University Press, 1989, ix–x.
- ↑ Bainton, Roland. Here I Stand: a Life of Martin Luther. New York: Penguin, 1995, 269.
- ↑ Bainton, Roland. Here I Stand: a Life of Martin Luther. New York: Penguin, 1995, p. 223.
- ↑ Hendrix, Scott H. "The Controversial Luther" Lua error in package.lua at line 80: module 'Module:Webarchive/data' not found., Word & World 3/4 (1983), Luther Seminary, St. Paul, MN. Also see Hillerbrand, Hans. "The legacy of Martin Luther", in Hillerbrand, Hans & McKim, Donald K. (eds.) The Cambridge Companion to Luther. Cambridge University Press, 2003. Ena 1523, e vola kina o Luther ni a sucu o Jisu Karisito e dua na Jiu ka sega ni mistreatment ira na Jiu ka advocated na nodra saumaki mai ena kena vakadinadinataki ni o koya na Veiyalayalati Makawa e rawa ni vakaraitaki me tukuni Jisu Karisito. Ia, ni sa tubu cake na vakacoko, sa tekivu me yali na inuinui ki na nodra saumaki mai na Jiu levu na kai vuravura, ka vakakina ena veiyabaki ni nona bula bula sa tubu cake tale kina o koya acerbic vei ira na Jiu, ka vola ena mataqali weligaga sa tu oti vua na unleashed ena Anabaptist, Zwingli, kei na pope.
- ↑ Schaff, Philip: History of the Christian Church, Vol. VIII: Modern Christianity: The Swiss Reformation, William B. Eerdmans Pub. Co., Grand Rapids, Michigan, USA, 1910, page 706.


text:
Me 23-29
SAME 19-25
Sere 116 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“E Kilai na Mesaia ena Parofisai”: (10 min.)
Sm 22:1—E nanumi ni Kalou sa guilecava na Mesaia (w11 15/8 15-16 ¶16)
Sm 22:7, 8—Ena vakalialiai na Mesaia (w11 15/8 15 ¶13)
Sm 22:18—Ena vakawirimadigitaki na isulu ni Mesaia (w11 15/8 15 ¶14)
-
Vakekeli ena Vosa ni Kalou: (8 min.)
Sm 19:14—Na cava eda rawa ni vulica ena tikinivolatabu qo? (w06 15/5 19 ¶8)
Sm 23:1, 2—E ivakatawa dauloloma vakacava o Jiova? (w02 15/9 32 ¶1-2)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: (Me kua ni sivia na 4 na miniti) Sm 25:1-22
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) bh—Wilika e dua na tikinivolatabu mai na talevoni.
Veisikovi Lesu: (Me kua ni sivia na 4 na miniti) bh—Tabaka na ibulukau ni vaqaqara (search) ena JW Library mo raica kina na tikinivolatabu e sauma na taro nei itaukeinivale.
Vuli iVolatabu: (Me kua ni sivia na 6 na miniti) bh 129-130 ¶11-12
—Vakaraitaka vakalekaleka vei gonevuli na ivakavakayagataki ni JW Library ena talevoni me vakavakarau kina.
NODA BULA VAKARISITO
Sere 55
“Na Yaga ni JW Library”—Wase 2: (15 min.) Mera vakaitavi na vakarorogo. Me saravi qai veivosakitaki vakalekaleka na vidio Me Download Qai Vakayagataka Vinaka na iVolatabu kei na Vaqaqara ena iVolatabu se iVola. Oti me veivosakitaki na iotioti ni ulutaga lailai ena ulutaga qo. Sureti ira na vakarorogo mera vakamacalataka eso tale na yaga ni JW Library ena cakacaka vakaitalatala.
Vuli iVolatabu ni iVavakoso: (30 min.) ia wase 16 ¶1-15
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 139 kei na Masu


text:
Me 8-14
JEREMAIA 35-38
Sere 55 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“E Yaloqaqa Qai Yalololoma o Epeti-meleki”: (10 min.)
Jr 38:4-6—E rere o Setekaia qai vakalaivi ira na dauveitusaqati mera kolotaki Jeremaia ina ikeliniwai lolobo me mate (it-2-E 1228 ¶3)
Jr 38:7-10—A yaloqaqa o Epeti-meleki qai sega ni lomalomarua ni vukei Jeremaia (w12 1/5 31 ¶2-3)
Jr 38:11-13—E vakaraitaka o Epeti-meleki na yalololoma (w12 1/5 31 ¶4)
-
Vakekeli ena Vosa ni Kalou: (8 min.)
Jr 35:19—Na cava era vakalougatataki kina na Rekapaiti? (it-2-E 759)
Jr 37:21—E vakaraitaka vakacava o Jiova nona kauaitaki Jeremaia, ena uqeti keda vakacava qori nida sotava na veika dredre? (w98 15/1 18 ¶16-17; w95 1/8 5 ¶5-6)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Jr 36:27–37:2
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) wp17.3 waqana—Me dua na yavu ni veisikovi lesu.
Veisikovi Lesu: (Me kua ni sivia na 4 na miniti) wp17.3 waqana—Me dua na yavu ni veisiko e tarava.
Vuli iVolatabu: (Me kua ni sivia na 6 na miniti) jl lesoni 26
NODA BULA VAKARISITO
“Qaravi ni Noda Vanua ni Sokalou”: (15 min.) Mera vakaitavi na vakarorogo. Nona itavi na qase ni ivavakoso. Ni saravi oti na vidio Qaravi ni Noda Vanua ni Sokalou, me vakatarogi vakalekaleka na tacida e lesi me mata ni komiti e Qarava na Vale ni Soqoni. (Ke sega ni tiko e dua, me vakatarogi na kodineita ni ilawalawa qase. Ke dua ga na ivavakoso e vakayagataka tiko na Vale ni Soqoni, me vakatarogi na tacida e qarava na vakavinakataki ni Vale ni Soqoni.) Na cava eso na ka sa qai vakavinakataki ga qo ena Vale ni Soqoni? Ke dua e kenadau ena vakavinakataki ni Vale ni Soqoni se via vuli ni vukei ira na kenadau, na cava me cakava? Rawa vakacava nida vakaitavi kece ena qaravi ni Vale ni Soqoni?
Vuli iVolatabu ni iVavakoso: (30 min.) kr wase 12 ¶9-15, kato “Veisau na iTuvatuva ni Veiliutaki” “iTavi ni iLawalawa Dauvakatulewa ena Veika e Vauca na Matanitu ni Kalou”
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 123 kei na Masu


text:
Ripote ni Yabaki Vakacakacaka 2015
Valenivolavola ni Tabana: 89
Levu ni Vanua e Volatukutukutaki: 240
iVavakoso: 118,016
Tiko ena iVakananumi: 19,862,783
Vakayagataka na Madrai kei na Waini: 15,177
Dautukutuku: 8,220,105
iVakatautauvata ni Dautukutuku Era Vunau e Veivula: 7,987,279
Tubu Mai na 2014: 1.5 na pasede
Papitaiso: 260,273
iVakatautauvata ni Painia Veivuke e Veivula: 443,504
iVakatautauvata ni Dautukutuku Era Painia e Veivula: 1,135,210
Aua ni Cakacaka Vakavunau: 1,933,473,727
iVakatautauvata ni Vuli iVolatabu e Veivula: 9,708,968
Ena yabaki ni cakacaka ni isoqosoqo ni 2015, e vakayagataka na iVakadinadina i Jiova e sivia na $236 na milioni mera qaravi kina na painia lavotaki, daukaulotu, kei na ivakatawa dauveilakoyaki ena nodra ilesilesi ni cakacaka vakavunau.
Era le 26,011 era veiqaravi ena valenivolavola ni tabana e veiyasa i vuravura. O ira kece qori era veiqaravi vakaitalatala vakatabakidua.


text:
Marautaka o Jiova Nida Veimasulaki
Vinakata o Jiova me Masulaki Elifasi, Pilitati kei Sofa o Jope
-
E tukuna o Jiova vei Elifasi, Pilitati kei Sofa me ratou lai cabora vei Jope na isoro kama
-
E vinakati me masulaki ratou o Jope
-
Vakalougatataki o Jope ni masulaki ratou
Vakalougatataki Jope vakalevu o Jiova ena nona vakabauta kei na vosota
-
Vakaotia o Jiova na rarawa nei Jope, e vakabulai koya
-
Era vakacegui Jope na wekana kei na nona itokani ena nona rarawa
-
E solia tale o Jiova vei Jope na nona iyau, e vakaruataka me vaka na ka e vakayalia
-
E tini tale na luvedrau o Jope kei watina
-
E bula tale o Jope me 140 na yabaki, e marau ni raica e va na itabatamata ena nona vuvale


text:
NODA BULA VAKARISITO
Tuberi Ira Mera Qaravi Jiova Tiko Ga
E laurai ni o ira na dautukutuku vou era vakavulici mera gumatua qai wasoma nodra vakaitavi ena cakacaka vakaitalatala, e dau vuavuaivinaka na nodra veiqaravi. (Vvb 22:6; Flp 3:16) Qo eso na vakatutu mo vukei ira kina na gonevuli me tekivu vinaka nodra cakacaka vakaitalatala:
-
Ni se qai vakadonui ga me dautukutuku nomu gonevuli, tekivu tuberi koya sara. (km 8/15 1) Vakabibitaka vua me nona ituvatuva e veimacawa na cakacaka vakaitalatala. (Flp 1:10) Me veiuqeti na ka o kaya me baleta na yalava. (Flp 4:8) Uqeti koya me cakacaka kei na ivakatawa ni iwasewase lailai kei na so tale na dautukutuku me yaga vua na nodra kila.—Vvb 1:5; km 10/12 6 ¶3
-
Ni sa papitaiso oti, mo vakayaloqaqataki koya, tuberi koya tiko ga ena cakacaka vakaitalatala, vakabibi ke se bera ni vakaotia na ivola “Loloma ni Kalou.”—km 12/13 7
-
Vakayagataka ga na vakatutu rawarawa ni o cakacaka vata kei na dua na dautukutuku vou. Ni vosa oti ena dua na vale, vakacaucautaki koya. Vukei koya ena ka me vakavinakataka me maqosa kina ena vunau.—km 5/10 7


text: 8 E kaya vei Mosese o Jiova: “Lako yani vei Fero qai tukuna vua, ‘Qo na ka e kaya o Jiova: “Laivi ira na noqu tamata mera lako mera lai qaravi au.+2 Ke o bese tiko ga ni laivi ira mera lako, au na totogitaka na nomu yasana kece ena boto.+3 Ena vakasinaita na Uciwai na Naile na boto, era na cabe mai ra qai curuma na nomu vale, na nomu rumu, na nomu loga, curuma na nodra vale na nomu dauveiqaravi, na nomu tamata, curuma na nomu ovani, kei na nomu boulu ni balibali.+4 Era na lakovi iko na boto, na nomu tamata, kei ira kece na nomu dauveiqaravi.”’”5 Sa qai kaya vei Mosese o Jiova: “Tukuna vei Eroni, ‘Dodoka yani na ligamu kei na nomu ititoko i uciwai, ena ikelimusu ni Naile, kei na vanua lolobo, mera cabe yani na boto ena dela ni vanua o Ijipita.’”6 E mani dodoka yani na ligana o Eroni ina wai kece e Ijipita, era tekivu lako cake mai na boto ra qai robota na vanua o Ijipita.7 Ia era cakava na ka vata ga oya na bete daucakaiba nira vakayagataka na nodra kaukaua vuni, era cakava mera lako cake tale ga mai na boto ena dela ni vanua o Ijipita.+8 E mani kacivi Mosese kei Eroni o Fero qai kaya: “Vakamamasu vei Jiova me kauta laivi vei au na boto, vei ira tale ga na noqu tamata,+ niu sa via laivi ira na tamata mera lako yani mera lai vakacaboisoro vei Jiova.”9 E kaya vei Fero o Mosese: “Au laiva vei kemuni na itavi dokai moni tukuna vei au na gauna cava meu vakamamasu kina mera kau laivi vei kemuni na boto, vei ira na nomuni dauveiqaravi, na nomuni tamata kei na nomuni vale. Era na qai vo tu ga ena Uciwai na Naile.”10 E mani tukuna o koya: “Nimataka.” Sa qai kaya o koya: “Ena yaco me vaka na nomuni vosa, moni kila kina ni sega ni dua tale e vakataki Jiova na neimami Kalou.+11 Na boto kece era na lako laivi mai vei kemuni, na nomuni vale, mai vei ira na nomuni dauveiqaravi, kei ira na nomuni tamata. Era na qai vo tu ga ena Naile.”+12 Erau mani lako tani mai vei Fero o Mosese kei Eroni, sa qai vakamamasu vei Jiova o Mosese me baleta na boto e kauta yani o koya vei Fero.+13 E qai cakava o Jiova na ka a kerea o Mosese, era tekivu mate sara na boto ena veivale, ena veirara ni vale, ena were tale ga.14 Era mani binibinia qai sega ni wili rawa na kedra ibinibini, sa qai tekivu bona na vanua.15 Ni sa kunea o Fero na vakacegu, sa qai vakaukauataka o koya na lomana,+ e bese kina ni vakarorogo vei rau, me vaka ga e tukuna o Jiova.16 E qai kaya o Jiova vei Mosese: “Tukuna vei Eroni, ‘Dodoka yani na nomu ititoko qai samuta na kuvuniqele, me basika kina na nana ena vanua taucoko o Ijipita.’”17 Erau sa qai cakava qori. E dodoka yani o Eroni na ligana kei na nona ititoko qai samuta na kuvuniqele, ra qai sosova na tamata kei na manumanu na nana. E vuki me nana na kuvuniqele kece ena vanua taucoko o Ijipita.+18 Era saga na bete daucakaiba mera cakava na ka vata ga oya, mera basika mai na nana nira vakayagataka nodra kaukaua vuni,+ ia era sega ni rawata. Era qai sosova yani na tamata kei na manumanu na nana.19 Era mani kaya vei Fero o ira na bete daucakaiba: “Qo sara ga na iqaqaloniliga ni Kalou!”+ Ia e kaukaua tiko ga na loma i Fero, e sega ni vakarorogo, me vaka ga e tukuna o Jiova.20 E qai kaya vei Mosese o Jiova: “Yadra vakatotolo ena mataka qai lai duri ena mata i Fero. Raica! Ena lako yani i wai o koya! Mo qai kaya vua, ‘Qo na ka e tukuna o Jiova: “Laivi ira na noqu tamata mera lako mera lai qaravi au.21 Ke o sega ni laivi ira na noqu tamata mera lako, au na tala yani vei iko na lago dau gunu dra,* vei ira na nomu dauveiqaravi, vei ira na nomu tamata, kei na nomu vale, na vale kece e Ijipita ena sinai ena lago dau gunu dra, ena robota tale ga na qele era* butuka tu.22 Ena siga oya, au na wasea tani sara ga na vanua o Koseni era tiko kina na noqu tamata. Ena sega ni bula e kea e dua na lago dau gunu dra,+ ena ka qo o na kila kina ni o yau, o Jiova, au tiko qo ena vanua.+23 Au na vakaraitaka nira duidui na noqu tamata kei na nomu tamata. Ena yaco na ivakatakilakila qo nimataka.”’”24 E qai cakava qori o Jiova, era tekivu sosova yani na qelenilago dau gunu dra na vale i Fero, na nodra vale na nona dauveiqaravi, kei na vanua kece o Ijipita.+ Era vakacaca ena vanua na lago dau gunu dra.+25 Kena itinitini, e kacivi Mosese kei Eroni o Fero qai kaya: “Lako, ni lai vakacaboisoro vua na nomuni Kalou ena vanua.”26 Ia e tukuna o Mosese: “E sega ni vinaka me caka qori, ni ka keimami na cabora vei Jiova na neimami Kalou era dau sevaka na kai Ijipita.+ Ke keimami cabora e matadra na kai Ijipita e dua na ka era sevaka, vakaevei era na sega ni vakaviriki keimami ena vatu?27 Keimami na gole ena ilakolako siga tolu ina vanua talasiga, keimami na qai vakacaboisoro e kea vei Jiova na neimami Kalou, me vaka ga na ka sa tukuna vei keimami.”+28 E qai tukuna o Fero: “Au na laivi kemuni moni lai vakacaboisoro vei Jiova na nomuni Kalou ena vanua talasiga. Moni kua ga ni lako sara vakayawa. Lai vakamamasu ena vukuqu.”+29 E kaya o Mosese: “Au sa na biuti kemuni qo, au na lai vakamamasu vei Jiova, era na qai gole tani vei Fero na lago dau gunu dra, vei ira na nona dauveiqaravi, kei ira na nona tamata nimataka. O Fero ga me kua ni lasutaki* keimami voli, ni bese tiko ni laivi keimami me keimami lai vakacaboisoro vei Jiova.”+30 E lako tani mai vei Fero o Mosese qai vakamamasu vei Jiova.+31 E qai cakava o Jiova me vaka na vosa i Mosese, ra qai lako tani mai vei Fero na lago dau gunu dra, vei ira tale ga na nona dauveiqaravi, kei na nona tamata. Sega tale ni dua e vo.32 Ia e vakaukauataka tale na lomana o Fero qai sega ni laivi ira na tamata mera lako.


text:
29
Sa Vinariva Egoi te Zihova koari na Tie Izireli pa Popoa Moabi
1 Arini sari na tinarae na vina tumatumaena sa vinariva egoi, sapu tozi nia Zihova se Mosese pude tavetia koari na tinoni Izireli pa popoa Moabi. Doduru hire si tomo la koa sa vinariva egoi sapu tavetia e Zihova koa rini pa toqere Saenai. 2 Tioko varigara ni e Mosese sari doduru tinoni Izireli meke zamai sa, “Ele dogoro valeania mo gamu, sapu gua evaṉia e Zihova koasa baṉara pa popoa Izipi, meke sari nana palabatu nomadi, meke koasa popoa lavata. 3 Ele dogoro soti gamu sari na oza kaleadi hola, na tinavete variva magasadi, na ṉiṉiradi, saripu taveti e Zihova. 4 Ba kamo tu pa rane ṉinoroi si lopu ele poni gamu Sa sa binalabala, pude tumae nia gamu gua sapu ele dogoria meke avosia gamu. 5 Ura koari ka made ṉavulu puta vuaheni sipu turaṉa gamu e Zihova pa korapa qega, sari na mia poko na sadolo si namu loke lulutudi hokara. 6 Loke gemi bereti na vaeni babe na bia tana napo, ba e Zihova si poni gamu pude lopu ehaka nia keketoṉa, pude mi tumae nia sapu Asa tugo sa mia Tamasa. 7 Meke sipu kamoa gita sa popoa hie, se Sihoni sa baṉara pa popoa Hesiboni, meke se Oqo, sa baṉara pa popoa Basani si raza mae meke varipera koa gamu. Ba la gita meke va kilasi si arini,* Nab 21:21-35 8 meke vagia gita sa dia popoa, meke variva hia nia koari na butubutu te Rubeni, Qadi, meke kukuruna sa butubutu te Manase.
9 Ego, mi va tabea na kopu valeana nia sa vinariva egoi sapu ta tavete pa rane ṉinoroi pude kaqu bokaboka si gamu koari doduru mia tinavete. 10 Pa rane ṉinoroi si turu si gamu pa kenuna e Zihova sa mia Tamasa; gamu doduru, sari na mia koimata, na mia palabatu nomadi, sari na mia tie, 11 na barikaleqe, sari na tumia, meke sari na tie karovodi saripu koadi koa gamu saripu soko poni huda gamu na paleke poni kolo gamu. 12 Mae si gamu pa rane ṉinoroi pude somana nia sa vinariva egoi hie, sapu tavetia e Zihova sa mia Tamasa koa gamu, meke na vina nabuna sa mia zinama tokotokoro koa Sa, 13 pude kaqu va nabu valeania e Zihova kamahire koa gamu, sapu gamu si Nana tinoni soti meke Asa sa mia Tamasa, gua sapu ele va tatara nia Sa koa gamu meke sari na tiatamamia, se Ebarahami, Aisake, meke Zekopi. 14 Ba lopu koa gamu mo si tavetia e Zihova sa vinariva egoi tanisa vina tatara hie. 15 Koa gita doduru mo, sapu turu pa kenuna Sa pa rane ṉinoroi, si tavete mae nia Sa, meke gua tugo koari nada sinage na sage, saripu lopu ele podo vura mae.
16 Mi balabala pulea gamu sa nada tinoa, totoso koa si gita pa popoa Izipi, meke gua sapu ta evaṉa koa gita totoso ene karovo mae gita koari na popoa tadi na votiki butubutu osolae kamo si gita koasa popoa hie. 17 Dogori gamu sari na dia beku saripu ta tavete pa huda, patu, siliva, na qolo, saripu lopu qetu sisigiti ni Sa. 18 Mi balau, pude loke tie na barikaleqe, tatamana babe na butubutu saripu turu tani pa rane ṉinoroi, si kaqu veko pania se Zihova sa nada Tamasa, meke vahesi sari na tamasa huporodi tadi kaiqa butubutu tie. Sa vinahesi beku si kekeṉoṉo guana dadaga huda variva matena sapu toqolo sage pa vari korapa mia gamu.* Hib 12:15 19 Mi balau, pude loke tie koa gamu pu turu tani pa rane ṉinoroi meke avosi sari na tinarae ṉiṉiradi, meke zama va hinokara nia sa, sapu doduru si leadi beto mo koasa gua, ba hiva lulia mo sa sa nana hiniva soti, lopu sapu te Zihova. Sa tie gua asa si kote vata evaṉia sa ṉinovaṉovala koa gamu doduru, saripu leadi babe kaleadi. 20 Namu lopu kaqu taleoso nia e Zihova sa tie sapu gua asa; ba sa binugoro te Zihova sapu huruṉu sage guana nika, si kaqu va kilasia si asa, meke sari doduru tina levei saripu ta kubere koasa buka hie, si kaqu raza koasa, osolae tava murimuri palae sa pozana pa kauruna sa Maṉauru. 21 Kaqu paqaha vagia e Zihova si asa koari doduru butubutu Izireli, pude ta levei ni sa sari doduru tinalevei saripu ele ta kubere koasa buka tinarae hie.
22 Sari na tudia rina tumia saripu kaqu podo mae vugo repere, meke sari na tie karovodi koari na popoa pa seu, si kaqu dogori sari na tinalevei na tinasigiti, arini pu garununi e Zihova koasa Nana popoa. 23 Sari na popoa si ta sulu palae pa nika, meke ta evaṉae na soloti meke na nai beto si arini. Lopu boka ta lete, meke sari duduli ba lopu boka toqolo vasina.* Zen 19:24-25 24 Meke sa doduruna sa kasia popoa si kote nanasa, ‘Na vegua ke tavetia e Zihova sapu guahe koasa popoa hie? Na sa sa ginuana sa Nana binugoro lavata?’ gua. 25 Meke kaqu guahe sa inolaṉa, ‘Ura sari na tinoni te Zihova si va karia sa vinariva egoi sapu tavetia rini koa Sa, sa Tamasa tadi na tiatamadia sapu turaṉa vurani si arini pa popoa Izipi. 26 Vahesi rini sari kaiqa tamasa huporodi saripu lopu hoke hite vahesi rini pukerane. Arini sari na tamasa saripu lopu hivani e Zihova pude vahesi rini. 27 Gua asa ke bugoroni e Zihova sari Nana tinoni, ke va razani tinalevei Sa sa dia popoa, meke sari doduru tinalevei saripu ta kubere koasa buka hie. 28 Meke bugoro sisigitini e Zihova si arini, meke koasa Nana binugoro lavata, si rabutu sageni Sa koari na dia popoa soti, meke vata raovo lani koari na votiki popoa, meke vasina si korapa koa si arini pa rane ṉinoroi,’ gua. 29 Koadia si kaiqa tiṉitoṉa sapu lopu vata gilanani e Zihova, ba sa Nana tinarae si vata dogoro nia Sa, meke gita meke sari na tudia ri na tuda si kaqu va tabei si arini ninae rane ka rane.


text:
Osea
Chapter 14
O iko Isireli, mo lesu tale vei Jiova na nomu Kalou, ni o sa mai bale sobu ena nomu caka cala;
2 Vakarautaka vinaka nomu vosa, ka lesu vei Jiova. Tukuna vua "Mo ni kauta tani noqu caka cala kece; mo ni ciqomi keimami ena loloma, ni keimami na cabora na vua ni tebe ni gusui keimami.
3 Ena sega ni vakabulai keimami o Asiria, keimami na sega ni vodoka na ose, keimami na sega ni na tukuna tale kina cakacaka ni ligai keimami, 'Ni kemuni sa neimami Kalou.' Ni o Kemuni ga ena kune loloma tiko kina na luveni yali."
4 "Au na vakabulai ira mai na nodra dau vuki tani, Au na lomani ira tikoga, na noqu cudruvi ira Au sa vakasuka tani.
5 Au na vaka na tegu vei Isireli, ena tubu o koya me vaka na viavia, ka ti na wakana me vakataki Lepanoni;
6 Ena duitete na tabana; me vaka na vuni olive na kena totoka, kei na kenai boi kamica ena vakataki Lepanoni.
7 Era na lesu mai ka tiko sobu mera vakaruru ena yaloyalona; era na bula cake mai me vaka na sila, ka tubu cake me vaka na vaini. Na kenai boi yawa ena vaka na waini ni Lepanoni.
8 "Ena tukuna o Ifereimi, 'Cava tale na kena yaga vei au na matakau?' Au sa rogoca ka'u sa vakadikeva tiko na noqu bula sa vaka mai na vuni damanu drokadroka vinaka; ka sa basika tu na vuana vei au."
9 O cei sa vuku? Me macala vua na ka oqo. O cei sa qaseqase? Me kila sara. Ni sa dodonu vinaka na sala i Jiova; ka ra muria tiko na yalododonu, ia o ira na talaidredre era na bale kina.


text:
O Jiova ena Saumi Keda Yadua ena Noda Cakacaka
A sega ni muria o Setekaia nona veidusimaki o Jiova me vakamalumalumu vei Papiloni
-
Eratou vakamatei na luvei Setekaia ni rai sara tu ga. E qai vakamatabokotaki, vesu na ligana kei na yavana ena ivesu kopa, qai vesu tu e Papiloni me yacova nona mate
E nuitaki Jiova o Epeti-meleki qai kauaitaki Jeremaia na nona parofita
-
E yalataka o Jiova me taqomaki Epeti-meleki ni sa vakarusai o Juta
E doudou ni vunau o Jeremaia me vica vata na yabaki ni bera ni vakarusai o Jerusalemi
-
O Jiova e taqomaki Jeremaia ni vakavuai o Jerusalemi qai tuvanaka mera sereki koya na kai Papiloni


text:
WASE 101
Kanavata ena Vale i Saimoni e Pecani
MACIU 26:6-13 MARIKA 14:3-9 JONI 11:55–12:11
-
LESU I PECANI O JISU
-
LIVIA O MERI NA WAIWAI BOIVINAKA
E gole i Pecani o Jisu ni biubiu mai Jeriko. E rauta ni 20 na kilomita na ilakolako qori qai cabeti na veiulunivanua. Na vanua e toka kina o Jeriko e rauta ni 250 na mita kena cere mai waitui, o Pecani e rauta ni 610 na mita kena cere mai waitui. Eratou vakaitikotiko ena koro o Pecani o Lasarusa kei rau na ganena, rauta ni tolu na kilomita mai Jerusalemi qai toka ena baba tokalau ena Ulunivanua ni Veiolive.
Sa ra tekivu yaco yani e levu i Jerusalemi mera lai solevutaka na Lakosivia. Era yaco totolo yani mera lai “vakasavasavataki ira” de ra tara mai e dua na yagonimate se vakayacora e dua na ka e vakadukadukalitaki ira. (Joni 11:55; Tiko Voli Mai na Lekutu 9:6-10) Era gole sara ena valenisoro eso era yaco totolo yani ra qai via kila ke na tiko tale ga ena Lakosivia o Jisu.—Joni 11:56.
E veitalanoataki tiko vakalevu o Jisu. Era via vesuki koya eso na iliuliu ni lotu me vakamatei. Era vakarota me tukutuku yani vei ira o koya e kila na vanua e tiko kina o Jisu “mera lai vesuki koya.” (Joni 11:57) O ira ga na iliuliu ni lotu qori era via vakamatei koya ena gauna a vakaturi Lasarusa kina. (Joni 11:49-53) Sa rauta mera lomatarotarotaka eso ena vakaraitaki koya o Jisu e matanalevu se sega.
E yaco yani i Pecani o Jisu ena Vakaraubuka, “ni vo e ono na siga me vakayacori na Lakosivia.” (Joni 12:1) E tekivu e dua na siga vou (Siga ni Vakacecegu, ika8 ni Naisani) ni dromu na siga. Kena ibalebale sa vakacavara nona ilakolako o Jisu ni bera na Siga ni Vakacecegu. E sega ni rawa ni biuti Jeriko ena Siga ni Vakacecegu—ni dromu na siga ena Vakaraubuka ina dromunisiga ena Vakarauwai baleta e vakatabui na veilakoyaki ena siga qori ena nodra lawa na Jiu. Me vaka ga e dau cakava e liu o Jisu, e rairai gole sara ina vale i Lasarusa.
Ena yakavi ni Vakarauwai, e sureti sara o Jisu kei ira na nona itokani, wili kina o Lasarusa, ina kanavata ena vale i Saimoni e Pecani. E vakatokai na turaga qori me o Saimoni “na vukavuka,” de dua a vukavuka tu e liu qai vakabulai koya o Jisu. E baci ogataki ira na vulagi o Marica me vaka ga na nona ivakarau. O Meri e kauaitaki Jisu ga, ia e qai cakava e dua na ka e vakavu veivosaki vakalevu.
E dolava o Meri na tavaya waiwai e tawa tu kina “e dua na paudi na waiwai boivinaka, e vakaisaluaki ena narita dina.” (Joni 12:3) E waiwai talei dina qori qai (300 na dinari) na kena isau, qori e tautauvata kei na isau ni tamata cakacaka ena dua na yabaki! E livia o Meri na waiwai ena ului Jisu kei na yavana qai qusia na yavana ena drauniuluna. E curuoso e vale na iboi sareguregu ni waiwai.
Eratou cudru na tisaipeli ratou qai taroga: “Na cava e vakasabusabutaki kina na waiwai boivinaka qo?” (Marika 14:4) E bau vosavosa tale ga o Jutasa Isikarioti, e kaya: “Na cava e sega ni volitaki kina na waiwai boivinaka qori ena 300 na dinari me qai soli vei ira na dravudravua?” (Joni 12:5) E sega ni nanumi ira dina na dravudravua o Jutasa. Sa dau butakoca voli mai na ilavo e maroroya tu ena vukudratou na tisaipeli.
E tokoni Meri o Jisu ena nona kaya: “Na cava dou vakalewa kina na yalewa qo? E cakava tiko vei au e dua na cakacaka vinaka. Ni dou na tiko ga kei ira na dravudravua, ia dou na sega ni dau tiko vata ga kei au. Ni lumuta na yagoqu na yalewa qo, sa vakarautaki au tiko ena noqu bulu. Au tukuna vakadodonu vei kemudou, ni vunautaki na itukutuku vinaka ena veiyasa i vuravura kece, ena tukuni tale ga na ka e vakayacora na yalewa qo me kena ivakananumi.”—Maciu 26:10-13.
Se sega ni dede nona tiko voli e Pecani o Jisu, sa tete na kena itukutuku. Era gole yani ina vale i Saimoni e levu na Jiu mera raici Jisu kei Lasarusa “e vakatura [o Jisu] mai na mate.” (Joni 12:9) Era veivosakitaka sara na iliuliu ni bete me rau vakamatei o Jisu kei Lasarusa. Era vakabauta na iliuliu ni lotu qori nira sa vakabauti Jisu tiko e levu ena vuku ni nona vakaturi Lasarusa. Sa laurai votu sara tu ga e keri nodra ivakarau ca na iliuliu ni lotu!


text:
NODA BULA VAKARISITO
“Rokova na Tamamu kei na Tinamu”
Ni se bula e vuravura o Jisu, e dau vakabibitaka na ivakaro: “Rokova na tamamu kei na tinamu.” (Ly 20:12; Mac 15:4) E doudou ni vosa o Jisu baleta ni a “talairawarawa tiko ga” vei rau na nona itubutubu ena gauna se gone kina. (Lu 2:51) Ni uabula a vakadeitaka me qaravi vinaka o tinana, ena gauna sa mate kina. —Jn 19:26, 27.
Nikua, o ira na gone lotu vaKarisito era rokova na nodra itubutubu, era dau talairawarawa ra qai vosa vei ira ena veidokai. Koya gona, e sega ni vakaiyalayala na noda rokovi rau. Ni rau sa qase mada ga, meda rokovi rau tiko ga nida rogoca na nodrau nanuma. (Vvb 23:22) Eda na rokovi rau tale ga noda itubutubu qase nida vukei rau vakailavo se kauaitaka na ka rau gadreva. (1Tm 5:8) Eda gone se qase, nida veivosaki wasoma kei rau na noda itubutubu, e vakaraitaka nida rokovi rau.
SARAVA NA DROINI YAVALA MEU VOSA VAKACAVA VEI RAU NOQU ITUBUTUBU? QAI SAUMA NA TARO QO:
-
Na cava e rairai vakadredretaka mo vosa vei rau nomu itubutubu?
-
O na vakaraitaka vakacava na veirokovi ni o vosa vei rau?
-
Na cava na yaga ni nomu vosa vei rau? (Vvb 15:22)